open-index/open-wikipedia-markdown huggingface dataset:
ৰুদ্ৰ (২০২৫ চলচ্চিত্ৰ)

***ৰুদ্ৰ*** () হʼল ২০২৫ চনত মুক্তিপ্ৰাপ্ত, ৰূপক গগৈৰ দ্বাৰা পৰিচালিত তথা ৰচিত, অসমীয়া ভাষাৰ এখন একশ্যন থ্ৰিলাৰধৰ্মী চলচ্চিত্ৰ। শ্যাম প্ৰডাকচনজৰ বেনাৰত নিৰ্মিত এই ছবিখনত অভিনয় কৰিছে ৰবি শৰ্মা, আদিল হুছেইন, জয় কাশ্যপ, নন্দিনী কাশ্যপ আৰু অৰ্চিতা প্ৰকাশে। ছবিখনৰ সংগীত ৰচনা কৰিছে দিগন্ত ভাৰতী আৰু ইবচন লাল বৰুৱাই। ছবিখন অসমৰ আইন-শৃংখলা পৰিস্থিতি আৰু বিদ্ৰোহী সংগঠনৰ কাহিনীৰ আলমত নিৰ্মাণ কৰা হৈছে।

## অভিনয় শিল্পী
* ৰুদ্ৰৰ চৰিত্ৰত ৰবি শৰ্মা
* যশৱৰ্ধনৰ চৰিত্ৰত আদিল হুছেইন
* সংকল্পৰ চৰিত্ৰত জয় কাশ্যপ
* সুৰভীৰ চৰিত্ৰত নন্দিনী কাশ্যপ
* চʼনিয়াৰ চৰিত্ৰত অৰ্চিতা প্ৰকাশ
* ৰঞ্জিতৰ চৰিত্ৰত মিনৰো শ্ৰ
* তপন খুৰাৰ চৰিত্ৰত ঈশান হাজৰিকা
* দেৱদাস মামাৰ চৰিত্ৰত ৰাজীৱ ক্ৰʼ
* ৰঞ্জনৰ চৰিত্ৰত নিলোৎপল বৰুৱা
* ইন্দ্ৰৰ চৰিত্ৰত হিমাংশু গগৈ
* হিমাংশু প্ৰসাদ দাস
* আধ্যাশ্ৰী উপাধ্যায়

## প্ৰযোজনা
অসমৰ বিভিন্ন স্থানৰ লগতে হাইদৰাবাদতো ছবিখনৰ চিত্ৰগ্ৰহণ কৰা হৈছিল। 

চিত্ৰগ্ৰহণৰ সময়ত এটা একুৰিয়াম ব্লাষ্টৰ দৃশ্যগ্ৰহণ কৰাৰ সময়ত অভিনেতা ৰবি শৰ্মাই মুখত আঘাত পাইছিল। ততাতৈয়াকৈ তেওঁক দিছপুৰস্থিত জি.এন.আৰ.চি. চিকিৎসালয়লৈ লৈ যোৱা হৈছিল। চিকিৎসালয়ৰ পৰা মুকলি হোৱাৰ পাছত নিৰ্মাতাসকলে পুনৰ ছবিখনৰ চিত্ৰগ্ৰহণ আৰম্ভ কৰে।

## সংগীত
*ৰুদ্ৰ*ৰ চাউণ্ডট্ৰেকটি ৰচনা কৰিছে সংগীত শিল্পী দিগন্ত ভাৰতী আৰু ইবচন লাল বৰুৱাই।

## মুক্তি
প্ৰথমে ২০২৫ চনৰ ১ মেʼ তাৰিখে ছবিগৃহত মুক্তি পোৱাৰ কথা আছিল যদিও ২০২৫ চনৰ ২৭ জুন তাৰিখেহে ছবিখন মুক্তি পায়।

## তথ্য উৎস

## বাহ্যিক সংযোগ
* 

শ্ৰেণী:২০২৫ বৰ্ষৰ চলচ্চিত্ৰ
শ্ৰেণী:অসমীয়া চলচ্চিত্ৰ
শ্ৰেণী:ভাৰতীয় থ্ৰিলাৰ চলচ্চিত্ৰ
ৰুদ্ৰ (চলচ্চিত্ৰ)

**ৰুদ্ৰ** () হʼল ১৯৮৯ চনত মুক্তিপ্ৰাপ্ত ভাৰতীয় কন্নড় ভাষাৰ এখন একচনধৰ্মী চলচ্চিত্ৰ। ছবিখন পৰিচালক কে. এছ. আৰ. দাসে ৰচনা তথা পৰিচালনা কৰিছিল। ছবিখনৰ মুখ্য চৰিত্ৰত অভিনয় কৰিছিল অভিনেতা বিষ্ণুবৰ্ধন আৰু অভিনেত্ৰী খুছবু সুন্দৰে আৰু পাৰ্শ্ব চৰিত্ৰত অভিনয় কৰিছিল বজ্ৰমুনি, কে. এছ. অশ্বথ এবং লোহিতাস্বই। ছবিখনৰ সংগীতৰ ৰচনা কৰিছিল গংগাই অমৰেনে আৰু চিনেমেট’গ্ৰাফী কৰিছিল লক্ষ্মণে। ছবিখনক তামিল ভাষাত *খুছবু খুছবুথান* নামেৰে ডাব কৰা হৈছিল। পৰিচালক দাসে *ইন্সপেক্টৰ ৰুদ্ৰ* নামেৰে তেলুগু ভাষাত ছবিখন পুনৰ নিৰ্মাণ কৰিছিল, যʼত অভিনেতা কৃষ্ণই মুখ্য চৰিত্ৰত অভিনয় কৰিছিল। 

## অভিনয় শিল্পী
*ইন্সপেক্টৰ ৰুদ্ৰ কুমাৰৰ চৰিত্ৰত বিষ্ণুবৰ্ধন 
*আশাৰ চৰিত্ৰত খুছবু সুন্দৰ
*ধৰ্মৰাজৰ চৰিত্ৰত চাৰুহাচান
*ৰাণীৰ চৰিত্ৰত অৰুণা
*ভুজং ৰাওৰ চৰিত্ৰত বজ্ৰমুনি
*ইন্সপেক্টৰ সদাশিৱৰ চৰিত্ৰত কে. এছ. অশ্বথ 
*জনকম্মাৰ চৰিত্ৰত পাণ্ডাৰী বাই
*মাইকেলৰ চৰিত্ৰত বিজয়কাশী
*বালাকৃষ্ণ 
*ডিএচপি সোমশেখৰৰ চৰিত্ৰত সুন্দৰ কৃষ্ণ উৰ্ছ 
*মহীশূৰ লোকেশ
*লোহিতাস্ব
*সুধাৰ চৰিত্ৰত অভিনয়া

## সংগীত
সংগীত শিল্পী গঙ্গাই অমৰেনে চলচ্চিত্ৰখনৰ সংগীত ৰচনা কৰিছিল। ছবিখনত তেওঁক অমৰ হিচাপে কৃতিত্ব দিয়া হৈছিল। সংগীতা মিউজিক লেবেলত ছবিখনৰ অডিঅʼ মুক্তি পাইছিল। 

## তথ্য উৎস

## বাহ্যিক সংযোগ
* 

শ্ৰেণী:১৯৮৯ বৰ্ষৰ চলচ্চিত্ৰ
শ্ৰেণী:কানাড়া চলচ্চিত্ৰ
শ্ৰেণী:ভাৰতৰ চলচ্চিত্ৰ
লণ্ডনৰ গোল্ডাৰ্ছ গ্ৰীণ বিমান দুৰ্ঘটনা

১৯২০ চনৰ ১৪ ডিচেম্বৰত লণ্ডনৰ পৰা পেৰিছলৈ যোৱা নিৰ্ধাৰিত যাত্ৰীবাহী বিমানত দুজন পৰিচাৰক আৰু ছয়জন যাত্ৰীৰ সৈতে হেণ্ডলি পেজ ট্ৰেন্সপ'ৰ্টৰ *হেণ্ডলি পেজ O/400 বিমান* ক্ৰিকলউড বিমানবন্দৰৰ পৰা উৰা মাৰি উত্তৰ লণ্ডনৰ **গোল্ডাৰ্ছ গ্ৰীণত দুৰ্ঘটনাগ্ৰস্ত** হয়। ১৯১৯ চনৰ ডিচেম্বৰ মাহত বিমান সংস্থাটোৰ সেৱা আৰম্ভ কৰাৰ পিছত সংঘটিত হোৱা এই প্ৰথমটো মাৰাত্মক দুৰ্ঘটনাত দুজন পৰিচাৰকৰ দুয়োজনেই আৰু দুজন যাত্ৰী নিহত হয়। এই ঘটনাক বিমান দুৰ্ঘটনাৰ ইতিহাসৰ প্ৰথমটো দুৰ্ঘটনা বুলি ৰেকৰ্ড কৰা হৈছিল যদিও ইয়াৰ আগৰ বছৰত এখন ডাঙৰ বিমান দুৰ্ঘটনাগ্ৰস্ত হৈছিল।
## বিমান
ইয়াৰ লগত জড়িত বিমানখন আছিল *হেণ্ডলি পেজ O/400 বিমান* পঞ্জীয়নভুক্ত জি-ইএএমএ, সাতজনীয়া বৃহৎ যমজ ইঞ্জিনযুক্ত বাইপ্লেন বিমান। ইয়াক বাৰ্মিংহাম কেৰেজ কোম্পানীয়ে নিৰ্মাণ কৰিছিল আৰু প্ৰথম বিশ্বযুদ্ধৰ সময়ত বোমাৰু হিচাপে ৰয়েল এয়াৰ ফৰ্চক প্ৰদান কৰিছিল। যুদ্ধৰ উদ্বৃত্ত হিচাপে ১৯১৯ চনত ইয়াক হেণ্ডলি পেজে যাত্ৰী কঢ়িওৱা বিমানলৈ ৰূপান্তৰিত কৰে আৰু হেণ্ডলি পেজ পৰিবহণে যাত্ৰী সেৱাৰ বাবে ব্যৱহাৰ কৰে।

## দুৰ্ঘটনা
ক্ৰিকলউড বিমানবন্দৰৰ পৰা ছয়জন যাত্ৰী, ডাক আৰু মালবাহী লৈ পেৰিছলৈ যাত্ৰা আৰম্ভ কৰে।
বতৰ কুঁৱলীময় আছিল আৰু বিমানখন নিম্নভাৱে উৰি গছত খুন্দা মাৰি বিমানবন্দৰৰ ওচৰৰ গোল্ডাৰ্ছ গ্ৰীণ (৬ নং বেছিং হিল)ৰ এটা ঘৰৰ পিছফালৰ বাৰীত পৰি যোৱা দেখা গৈছিল। বিমানখন জুইত জাহ যোৱাৰ আগতেই চাৰিজন যাত্ৰী জপিয়াই পৰিছিল। এই চাৰিজনৰ দুজন আঘাতপ্ৰাপ্ত হোৱা নাই আৰু বাকী দুজন মাত্ৰ সামান্য আঘাতপ্ৰাপ্ত হৈছে। এই অগ্নিকাণ্ডত ক্ৰু দুজন আৰু বাকী দুজন যাত্ৰী নিহত হয়। স্থানীয় লোকে সহায়ৰ বাবে লৰালৰি কৰে যদিও তীব্ৰ গৰমৰ বাবে উদ্ধাৰৰ প্ৰচেষ্টা অসাৰ হৈ পৰে। হেণ্ডন অগ্নিনিৰ্বাপক বাহিনীয়ে জুই নিৰ্বাপন কৰি মৃতদেহবোৰ আঁতৰাই পেলায়; বিমানখন ধ্বংস হৈছিল আৰু নতুনকৈ নিৰ্মাণ কৰা ঘৰটোৰ বেয়াকৈ ক্ষতিসাধন হৈছিল।

## যাত্ৰী
দুৰ্ঘটনাত চাৰিজন যাত্ৰী নিহত হয়, যাৰ নাম হৈছে ছেম চেলিংগাৰ, ১৭ বছৰীয়া ভ্যান ডেৰ ইষ্ট, পাইলট ৰবাৰ্ট বেগাৰ, আৰু বিমানৰ মেকানিক জে[অন] এইচ উইলিয়ামছ,(২৭)। প্ৰাণ ৰক্ষা কৰিবলৈ সক্ষম হোৱা চাৰিজন যাত্ৰীৰ নাম আছিল ই ৰ’জেনথাল, আলেকজেণ্ডাৰ বোনা, পি কুৰিঅ’নি আৰু ই ষ্টাড।
## তদন্ত
১৯২০ চনৰ ১৬ ডিচেম্বৰত হেণ্ডনত চাৰিজন মৃত্যুৰ তদন্ত কৰা হয়। জীৱিতসকলৰ এজনে তদন্তকাৰীক ঘটনাৰ বিষয়ে বুজাই দিয়ে, যদিও তেওঁ বিমানৰ আগতে ইঞ্জিন পৰীক্ষা কৰা দেখিছিল, তেওঁ ইয়াৰ কোনো সমস্যাৰ কথা শুনা নাছিল যদিও বিমানখনে ১০০ ফুটৰ ওপৰলৈ উঠিব নোৱাৰিলে আৰু হঠাতে গছত খুন্দা মাৰে। বিমানখন দুৰ্ঘটনাগ্ৰস্ত হোৱাৰ পিছত তেওঁ লগে লগে ভগা অংশৰ মাজেৰে উঠি খিৰিকীৰে পলায়ন কৰে। আন, আন এজন যাত্ৰী; ডিচপেচাৰ আৰু প্ৰথম স্থানত উপস্থিত হোৱাসকলৰ ভিতৰত এজন, এজন গ্ৰাউণ্ড ইঞ্জিনিয়াৰ আৰু আগদিনা বিমানখন উৰুৱাই দিয়া পাইলটৰ পৰা; সকলোকে প্ৰশ্ন কৰা হৈছিল যদিও বিমানখনে ৫০ ফুট (১৫ মিটাৰ) উচ্চতাৰ গছত খুন্দা মৰাৰ কাৰণ নিৰ্ণয় কৰা হোৱা নাছিল। কৰ’নাৰে এটা ৰায় লিপিবদ্ধ কৰিছিল যে, "গছত খুন্দা মৰাৰ পিছত বিমানখন মাটিত খুন্দা মৰাৰ ফলত জ্বলি যোৱাৰ ফলত মৃত্যু হয়"; কৰ’নাৰে এইবুলিও কয় যে, তেওঁৰ হাতত কাৰণ নিৰ্ণয় কৰিবলৈ পৰ্যাপ্ত প্ৰমাণ নাই।

## তথ্যসূত্ৰ

;Citations

;Sources
*

শ্ৰেণী:বিমান দুৰ্ঘটনা
দীৰ্ঘম্যাদী ক'ভিড

**দীৰ্ঘদিনীয়া ক’ভিড** বা **দীৰ্ঘম্যাদী ক’ভিড** হৈছে ক’ভিড-১৯ সংক্ৰমণৰ প্ৰাৰম্ভিক সময়ৰ পিছতো স্থায়ী বা বিকশিত হোৱা স্বাস্থ্যজনিত সমস্যাৰ এটা গোট। লক্ষণসমূহ সপ্তাহ, মাহ বা বছৰ ধৰি থাকিব পাৰে আৰু প্ৰায়ে ভুক্তভোগীক দুৰ্বল কৰি তোলে। বিশ্ব স্বাস্থ্য সংস্থাই দীঘলীয়া ক’ভিডক প্ৰাথমিক ক’ভিড-১৯ সংক্ৰমণৰ তিনিমাহৰ পিছত আৰম্ভ হোৱা বুলি সংজ্ঞায়িত কৰিছে যদিও আন সংস্থাসমূহে প্ৰাৰম্ভিক সংক্ৰমণৰ চাৰি সপ্তাহৰ পিছত আৰম্ভ হোৱা বুলি সংজ্ঞায়িত কৰিছে

এক বৃহৎ সংখ্যক লক্ষণ দীৰ্ঘম্যাদী ক’ভিডৰ বৈশিষ্ট্য যিবোৰ কেতিয়াবা নোহোৱা হৈ যায় আৰু তাৰ পিছত পুনৰ দেখা দিয়ে। মূল লক্ষণসমূহ হ’ল ক্লান্তি, স্মৃতিশক্তিৰ সমস্যা, উশাহ লোৱাত কষ্ট পোৱা, আৰু টোপনিৰ বিকাৰ। মূৰৰ বিষ, মানসিক স্বাস্থ্যজনিত সমস্যা, প্ৰাৰম্ভিক গোন্ধ বা সোৱাদ হেৰুৱা, পেশীৰ দুৰ্বলতা, জ্বৰ, আৰু জ্ঞানমূলক অক্ষমতা আদিও দেখা দিব পাৰে। মানসিক বা শাৰীৰিক কষ্টৰ পিছত লক্ষণসমূহ প্ৰায়ে বেছি বেয়া হয়, যিটো প্ৰক্ৰিয়াক 'ব্যায়ামৰ পিছৰ অসুস্থতা' (post-exertional malaise) বোলা হয়। ইয়াৰ লক্ষণসমূহ মায়েল্‌জিক এন্‌চেফেল'মাইলাইটিছ/ক্ৰনিক ফেটিগ্‌‌ ছিনড্ৰম (ME/CFS)ৰ লক্ষণসমূহৰ লগত প্ৰায় একে।

দীৰ্ঘদিনীয়া ক’ভিডৰ কাৰণসমূহ এতিয়াও সম্পূৰ্ণৰূপে বুজা হোৱা নাই। অংগ আৰু ৰক্তবাহী নলীৰ স্থায়ী ক্ষতি, তেজ গোট মৰাৰ সমস্যা, স্নায়ুজনিত বিসংগতি, স্থায়ী ভাইৰাছ বা সুপ্ত ভাইৰাছৰ পুনৰ সক্ৰিয়কৰণ আৰু স্ব-অসংক্ৰাম্যতাক কাৰক হিচাপে প্ৰস্তাৱ কৰা হৈছে। সন্দেহজনক বা নিশ্চিত ক’ভিড-১৯ সংক্ৰমণ বা লক্ষণৰ ওপৰত ভিত্তি কৰি আৰু বিকল্প ৰোগ বাদ দি দীৰ্ঘদিনীয়া ক’ভিডৰ ৰোগনিৰ্ণয় কৰা হয়।

২০২৪ চনলৈকে দীৰ্ঘদিনীয়া ক’ভিডৰ প্ৰাদুৰ্ভাৱ প্ৰাপ্তবয়স্কৰ ক্ষেত্ৰত প্ৰায় ৬–৭%, আৰু শিশুৰ ক্ষেত্ৰত প্ৰায় ১% বুলি অনুমান কৰা হৈছে। ক'ভিড-১৯ টিকাকৰণৰ পিছত ইয়াৰ প্ৰাদুৰ্ভাৱ কম হয়। অধিক বয়স, মহিলা, হাঁপানী ৰোগ থাকিলে, আৰু প্ৰাৰম্ভিকভাৱে অধিক ভয়াৱহ ক’ভিড-১৯ সংক্ৰমণ হ'লে ইয়াৰ আশংকা বেছি। ২০২৩ চনৰ তথ্য অনুসৰি ইয়াৰ কোনো বৈধ ফলপ্ৰসূ চিকিৎসা নাই। দীৰ্ঘদিনীয়া ক’ভিডৰ ব্যৱস্থাপনা লক্ষণৰ ওপৰত নিৰ্ভৰ কৰে। ক্লান্তিৰ বাবে জিৰণি লোৱা আৰু ব্যায়ামৰ পিছৰ অসুস্থতাৰ বাবে পেচিং কৰাটো বাঞ্ছনীয়। গুৰুতৰ লক্ষণ থকা লোক বা ICU ত থকা লোকক বিশেষজ্ঞৰ দলৰ যত্নৰ প্ৰয়োজন হ’ব পাৰে। ৪ সপ্তাহত লক্ষণ দেখা পোৱা বেছিভাগ লোকেই ১২ সপ্তাহৰ ভিতৰত সুস্থ হৈ উঠে। ১২ সপ্তাহতো অসুস্থ থৈ থাকিলে আৰোগ্য লেহেমীয়া হয়। ME/CFSৰ মাপকাঠী পূৰণ কৰা লোকৰ বাবে লক্ষণসমূহ আজীৱন থাকিব পাৰে।

বিশ্বজুৰি ৪০ কোটিৰো অধিক লোকে দীৰ্ঘম্যাদী ক’ভিডত ভুগিছে। বিশ্বৰ মুঠ ঘৰুৱা উৎপাদনৰ ১% ক্ষতিৰ বাবে দীৰ্ঘম্যাদী ক’ভিড দায়ী হ’ব পাৰে।

## তথ্যসূত্ৰ

## অতিৰিক্ত পঠন
### সাধাৰণ
* Long-term effects of coronavirus (long COVID) at UK National Health Service

### গ্ৰন্থ
* 

### বৈজ্ঞানিক প্ৰবন্ধ

* 
* 
* 
* 
* 
*
কেনি ৰজাৰচ্‌

**কেনেথ ৰে ৰজাৰ্ছ ** জন্মগত নাম কেনেথ ডোনাল্ড ৰজাৰ্ছ। জন্ম হৈছিল ২১ আগষ্ট, ১৯৩৮ চনত আৰু মৃত্যু হৈছিল ২০ মাৰ্চ, ২০২০ চনত। তেওঁ এগৰাকী আমেৰিকাৰ গায়ক আৰু গীতিকাৰৰ লগতে অভিনেতাও আছিল। ২০১৩ চনত তেওঁক কাণ্ট্ৰী মিউজিক হল অৱ ফেমত অন্তৰ্ভুক্ত কৰা হয়। ৰজাৰ্ছ বিশেষভাৱে দেশীয় দৰ্শকৰ মাজত জনপ্ৰিয় আছিল যদিও বিভিন্ন ধাৰাত ১২০ টাতকৈও অধিক হিট একক গীতৰ তালিকাত স্থান লাভ কৰিছিল। কেৱল আমেৰিকাত ২০০ৰো অধিক ব্যক্তিগত সপ্তাহ ধৰি দেশীয় আৰু পপ এলবামৰ তালিকাত শীৰ্ষস্থান দখল কৰিছিল। তেওঁ জীৱনকালত বিশ্বজুৰি ১০ কোটিতকৈও অধিক ৰেকৰ্ড বিক্ৰী কৰিছিল। যাৰ ফলত তেওঁ সৰ্বকালৰ অন্যতম সৰ্বাধিক ৰেকৰ্ড বিক্ৰী হোৱা সংগীত শিল্পী হিচাপে পৰিগণিত হৈছিল।তেওঁৰ আটাইতকৈ পৰিচিত গীতসমূহৰ ভিতৰত "দ্য গেম্বলাৰ" আৰু "লুচিল" অন্যতম। তেওঁ কেইবাখনো চিনেমা আৰু টেলিভিছন ধাৰাবাহিকত অভিনয় কৰিছিল। তেওঁৰ "কেনি ৰজাৰ্ছ ৰোষ্টাৰছ" নামৰ ৰোষ্ট চিকেন ৰেষ্টুৰেণ্টৰ গৰাকীও আছিল। 

## কৰ্মজীৱন

## ব্যক্তিগত জীৱন

ৰজাৰ্ছে পাঁচবাৰ বিয়া কৰাইছিল আৰু তেওঁৰ পাঁচজন সন্তান আছিল। ১৯৫৮ চনৰ ১৫ মে’ত জেনিছ গৰ্ডনৰ সৈতে তেওঁৰ প্ৰথম বিবাহ সম্পন্ন হয়। ১৯৬০ চনৰ এপ্ৰিল মাহত তেওঁলোকৰ বিবাহ বিচ্ছেদ হয়। ১৯৬০ চনৰ অক্টোবৰ মাহত তেওঁ দ্বিতীয় পত্নী জিনক বিয়া কৰাই আৰু ১৯৬৩ চনত তেওঁৰ বটবাহ বিচ্ছেদ হয়। ১৯৬৩ চনৰ অক্টোবৰ মাহত মাৰ্গো এণ্ডাৰছনৰ সৈতে তেওঁৰ তৃতীয় বিবাহ হয় আৰু ১৯৭৫ চনত তেওঁলোকৰ বিবাহ বিচ্ছেদ হয় আৰু বিচ্ছেদৰ সময়ত তেওঁলোকৰ এটা সন্তান আছিল। ১৯৭৭ চনৰ ১ অক্টোবৰত তেওঁৰ চতুৰ্থ পত্নী অভিনেত্ৰী মেৰিয়ান গৰ্ডনক বিয়া কৰায় আৰু ১৯৯৩ চনত তেওঁলোকৰ বিবাহ বিচ্ছেদ হয় আৰু এজন পুত্ৰ ক্ৰিষ্টোফাৰৰ সৈতে বিবাহ বিচ্ছেদ হয়। ১৯৯৭ চনৰ ১ জুনত ৱাণ্ডা মিলাৰৰ সৈতে তেওঁৰ পঞ্চম বিবাহ হয়। তেওঁলোকৰ যমজ পুত্ৰ আছিল আৰু তেওঁৰ মৃত্যুৰ আগলৈকে ২২ বছৰ ধৰি একেলগে আছিল।

## মৃত্যু
২০১৭ চনত ৰজাৰ্ছৰ সাত দশকৰ কেৰিয়াৰ শেষ হবলৈ ধৰে স্বাস্থ্যজনিত কাৰণত। মূত্ৰাশয়ৰ কৰ্কট ৰোগৰ চিকাৰ হবলগীয়া হয়।   ২০২০ চনৰ ২০ মাৰ্চত জৰ্জিয়াৰ ছেণ্ডী স্প্ৰিংছত থকা নিজৰ ঘৰত হস্পিচে যত্ন লোৱাৰ সময়ত ৮১ বছৰ বয়সত ৰজাৰ্ছৰ মৃত্যু হয়।  আটলাণ্টাৰ অকলেণ্ড কবৰস্থানত তেওঁক সমাধিস্থ কৰা হয়।

## অভিনয় জীৱন
### বোলছবি

## সম্মান তথা বঁটা সমূহ

## তথ্যৰ উৎস
শ্ৰেণী:কণ্ঠশাল্পীশ্ৰেণী:মৃত ব্যক্তিশ্ৰেণী:আমেৰিকা যুক্তৰাষ্ট্ৰ
শ্বেফালী জাৰিৱালা

**শ্বেফালী জাৰিৱালা** (; ১৫ ডিচেম্বৰ ১৯৮২ – ২৭ জুন ২০২৫) এগৰাকী ভাৰতীয় অভিনেত্ৰী আৰু মডেল আছিল। তেওঁ কেইবাখনো হিন্দী সংগীত ভিডিঅʼ, ৰিয়েলিটি শ্ব' আৰু চলচ্চিত্ৰত অভিনয় কৰিছিল। *কাঁটা লগা* শীৰ্ষক মিউজিক ভিডিঅ’ত অভিনয়ৰ বাবে তেওঁ পৰিচিত। তেওঁ পৰাগ ত্যাগীৰ সৈতে ডান্স ৰিয়েলিটি শ্বʼ *নাচ বলিয়ে ৫* আৰু *নাচ বলিয়ে ৭-*ত অংশগ্ৰহণ কৰিছিল। ২০১৯ চনত তেওঁ *বিগ বছ ১৩-*ত অংশগ্ৰহণ কৰিছিল। ২০১৮ চনত তেওঁ অল্ট বালাজীৰ *বেবী কম না* শীৰ্ষক ৱেব ধাৰাবাহিকত অভিনেতা শ্ৰেয়াছ তালপাডেৰ বিপৰীতে নায়িকাৰ চৰিত্ৰত অভিনয় কৰিছিল।

## ব্যক্তিগত জীৱন
২০০৪ চনত শ্বেফালী জাৰিৱালাই মীত ব্ৰাদাৰ্ছৰ সংগীতজ্ঞ হৰমীত সিঙৰ সৈতে বিবাহপাশত আবদ্ধ হৈছিল। ২০০৯ চনত শ্বেফালীয়ে হৰমীতৰ বিৰুদ্ধে অভিযোগ কৰাৰ পিছতে দম্পতীহালৰ বিবাহ বিচ্ছেদ হয়। পিছত ২০১৫ চনত তেওঁ অভিনেতা পৰাগ ত্যাগীৰ সৈতে বিবাহপাশত আবদ্ধ হয়। শ্বেফালী জাৰিৱালাই কম্পিউটাৰ এপ্লিকেচন বিষয়ত স্নাতক ডিগ্ৰী লাভ কৰিছিল।

ই টাইমছ টিভিৰ সৈতে হোৱা এক সাক্ষাৎকাৰত তেওঁ প্ৰকাশ কৰে যে ১৫ বছৰ বয়সত তেওঁ প্ৰথমবাৰ মৃগীৰোগত আক্ৰান্ত হৈছিল। তেওঁ কোৱা মতে মানসিক চাপ আৰু উদ্বেগৰ বাবেই তেওঁৰ এই ৰোগ হৈছিল। ব্যায়াম-যোগাসন আদিৰ যোগেদি তেওঁ ৰোগমুক্ত হৈছিল আৰু লগতে হতাশাৰ বিৰুদ্ধে যুঁজিবলৈ চেষ্টা কৰিছিল।

২০২৫ চনৰ ২৭ জুনৰ নিশা হৃদযন্ত্ৰৰ ক্ৰিয়া বন্ধ হৈ যোৱাৰ ফলত জাৰিৱালাৰ মৃত্যু হয়।

## কৰ্মজীৱন
২০০২ চনৰ ভিডিঅʼ এলবাম *কাঁটা লগা*ত গীত এটিত অভিনয়েৰে শ্বেফালীয়ে খ্যাতি লাভ কৰিছিল।

## চলচ্চিত্ৰপুঞ্জী

### টেলিভিছন

### চলচ্চিত্ৰ

### ৱেব ধাৰাবাহিক

### সংগীত ভিডিঅʼ

## তথ্য উৎস

## বাহ্যিক সংযোগ

* 
* 

শ্ৰেণী:গুজৰাটী চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:ভাৰতীয় অভিনেত্ৰী
শ্ৰেণী:গুজৰাটী ব্যক্তি
শ্ৰেণী:ভাৰতীয় নৃত্যশিল্পী
ছেং খাছি আন্দোলন

**ছেং খাছি** আন্দোলন উত্তৰ-পূব ভাৰতৰ মেঘালয় ৰাজ্যৰ এক সামাজিক-সাংস্কৃতিক আন্দোলন ৷ এই আন্দোলনে খাছি সংস্কৃতি আৰু তেওঁলোকৰ পৰম্পৰাগত ধৰ্ম 'নিয়াম খাছি'ৰ সুৰক্ষা আৰু সংৰক্ষণৰ সমৰ্থন কৰে।

## ইতিহাস
১৮৯৯ চনৰ ২৩ নৱেম্বৰত শ্বিলঙৰ মাউখৰত চেং খাছি আন্দোলন আৰম্ভ হয়। ১৬ জন খাছি যুৱকে সেই সময়ৰ শিক্ষাবিদ, উদ্যোগী আৰু থলুৱা বিশ্বাস আৰু সংস্কৃতিৰ সমৰ্থক বাবু জীবন ৰয়ৰ পৰামৰ্শ আৰু পৃষ্ঠাপোষকতাত ইয়াক প্ৰতিষ্ঠা কৰিছিল। ব্ৰিটিছ ঔপনিৱেশিক শাসন আৰু খ্ৰীষ্টান মিছনেৰীসকলৰ প্ৰভাৱত পৰম্পৰাগত খাছি সংস্কৃতি আৰু মূল্যবোধ হেৰুৱাই পেলোৱাৰ বাবে এই ষোল্লজন প্ৰতিষ্ঠাপক চিন্তিত হৈ পৰিছিল৷

১৮৯৯ চনত এটা গোটৰ সৈতে ছেং খাছি আৰম্ভ হৈছিল আৰু বৰ্তমান খাছি পাহাৰত ৩০০ৰো অধিক শাখা বিস্তৃত হৈ আছে। ছেং খাছিসকল খাছি জীৱনশৈলীৰ ৰক্ষক হিচাপে অতিশয় সন্মানীয় আৰু সাৰ্বজনীনভাৱে স্বীকৃতিপ্ৰাপ্ত। ছেং খাছি আন্দোলন ভাৰতৰ ভিতৰতে বিশেষকৈ জনজাতীয় জনগোষ্ঠীৰ মাজত আটাইতকৈ পুৰণি আৰু সন্মানীয় সাংস্কৃতিক সংৰক্ষণ আন্দোলনসমূহৰ ভিতৰত অন্যতম।

ছেং খাছি খাছিসকলৰ প্ৰাচীন পৰম্পৰা, সাংস্কৃতিক নৃত্য, পৰম্পৰাগত সংগীত, কলা-কৃষ্টি সংৰক্ষণৰ বাবে এশ বছৰতকৈও অধিক সময় ধৰি অধ্যৱসায় কৰি আছে। ছেং খাছিয়ে খাছি আধ্যাত্মিকতা আৰু থলুৱা বিশ্বাসৰ প্ৰাচীন প্ৰজ্ঞাক জীয়াই ৰখাতো অতি গুৰুত্ব আৰোপ কৰে।

ছেং খাছি আন্দোলন খাছি পাহাৰ অঞ্চলত এক গুৰুত্বপূৰ্ণ আৰু প্ৰভাৱশালী শক্তি বুলি গণিত, আৰু খাছি সংস্কৃতি আৰু ধৰ্মৰ প্ৰতি সজাগতা আৰু গৌৰৱ সৃষ্টিৰ ক্ষেত্ৰত গুৰুত্বপূৰ্ণ ভূমিকা পালন কৰি আহিছে। ছেং খাছি অৰাজনৈতিক আৰু ৰাজনৈতিক প্ৰকৃতিৰ কোনো বিষয়ত জড়িত নহয়। অৱশ্যে ছেং খাছিয়ে খিলঞ্জীয়া ধৰ্ম নিয়াম খাছিৰ স্বীকৃতি লাভৰ বাবে চেষ্টা কৰে। এই গড়মিলৰ বাবে ইয়াৰ অনুগামীসকলক বহু সুবিধাৰ পৰা বঞ্চিত কৰা হয়। এই আন্দোলনে ভাৰতীয় সাংবিধানিক ব্যৱস্থাৰ পৰিকাঠামোৰ ভিতৰত খাছি জনগোষ্ঠীৰ অধিকাৰ আৰু স্বাৰ্থৰ পোষকতা কৰাত গুৰুত্ব আৰোপ কৰে।

## কাৰ্যকলাপ
চেং খাছিসকলে 'ছাদ চুক মিনছিম' (শান্তিপূৰ্ণ হৃদয়ৰ নৃত্য) নামেৰে জনাজাত খাছি ধৰ্মীয় নৃত্যৰ আয়োজন কৰে। ১৯১১ চনত প্ৰথমবাৰৰ বাবে বিখ্যাত ৱেইকিং খেলপথাৰত এই নৃত্য অনুষ্ঠিত হৈছিল। বৰ্তমান বিভিন্ন শাখাৰ দ্বাৰা আয়োজিত এই নৃত্য ফেব্ৰুৱাৰীৰ পৰা জুন মাহৰ শেষলৈকে মাহৰ বিভিন্ন ঠাইত প্ৰতি সপ্তাহৰ শেষৰ ফালে অনুষ্ঠিত হয়।

এই নৃত্যটো অনাদি কালৰ পৰাই আছিল যদিও ইংৰাজ আৰু মিছনেৰীসকলে ইয়াক পৌত্তলিক আৰু চয়তান পূজা বুলি গণ্য কৰিছিল। অৱশ্যে আজি ই খাছি জনগোষ্ঠীৰ গৌৰৱ। ছেং খাছিৰ য়েওমেন কামৰ পৰা অনুপ্ৰাণিত হৈ ৰাজ্যজুৰি আন কেইবাটাও নৃত্য আৰু সংলগ্ন সংগীত পুনৰুজ্জীৱিত হৈছে। যোৱা কেইটামান দশকত চেং খাছিৰ অন্যতম গুৰুত্বপূৰ্ণ অৱদান হৈছে পবিত্ৰ শৃংগ 'উ লুম ছ’হপেটবনেং' (স্বৰ্গৰ নাভি)ৰ শিখৰলৈ বাৰ্ষিক তীৰ্থযাত্ৰা পুনৰুজ্জীৱিত কৰা। প্ৰতি ফেব্ৰুৱাৰী মাহৰ প্ৰথম দেওবাৰে ভক্তৰ সাগৰ পৃথিৱীত মানৱ জাতিৰ উৎপত্তিস্থল বুলি বিশ্বাস কৰা পবিত্ৰ শিখৰলৈ আৰোহণ কৰে। খাছিসকলে বিশ্বাস কৰে যে ‘ইউ হাইনিয়েউট্ৰেপ’ নামেৰে জনাজাত সাতটা পৰিয়ালে ‘কা জিংকিয়েং চিয়াৰ’ নামেৰে জনাজাত সোণালী লতাৰ দলঙৰ জৰিয়তে সত্যৰ প্ৰচাৰ আৰু মাতৃ পৃথিৱীক লালন-পালন কৰিবলৈ পৃথিৱীলৈ নামি আহিছিল।

স্বাভাৱিক পাঠ্যক্ৰমৰ সমান্তৰালকৈ পৰম্পৰাগত মূল্যবোধৰ পাঠদানত বিশেষ গুৰুত্ব আৰোপ কৰি খাছি পাহাৰ অঞ্চলত শিক্ষা আৰু উন্নয়নৰ প্ৰসাৰৰ বাবেও আন্দোলনটোৱে কাম কৰি আহিছে। বহু সাফল্যৰ পিছতো চেং খাছি আন্দোলনে নানা প্ৰত্যাহ্বানৰ সন্মুখীন নোহোৱাকৈ থকা নাই।

## তথ্যসূত্ৰ

শ্ৰেণী:খাছি জনগোষ্ঠী
শ্ৰেণী:মেঘালয়ৰ সংস্কৃতি
স্নেটা ফাৰ্মান গলিয়াথ বিমান দুৰ্ঘটনা

১৯২১ চনৰ ২৬ আগষ্টত চিণ্ডিকেট নেচনেল ডি এটুড ডেচট্ৰান্সপ'ৰ্টছ এৰিয়ানছৰ ফাৰ্মান এফ.৬০ গলিয়াথ বিমান এখনে বেলজিয়ামৰ উপকূলৰ উত্তৰ সাগৰত পতিত হৈছিল। এই বিমানখন যুক্তৰাজ্যৰ ক্ৰয়ডন বিমানবন্দৰৰ পৰা বেলজিয়ামৰ ব্ৰাছেলছ-এভাৰ বিমানবন্দৰৰ মাজত মেইল ফ্লাইট হিচাপে কাৰ্যক্ষম হৈ আছিল। পিছত বিমানখন উদ্ধাৰ কৰি মেৰামতি কৰি পুনৰ সেৱাত যোগদান কৰা হয়। 

## বিমান আৰু পৰিচাৰক
দুৰ্ঘটনাগ্ৰস্ত বিমানখন আছিল ফাৰ্মান এফ.৬০ গলিয়াথ অ'-ব্লেন, msn 7248/17। এই দলটোত আছিল ফ্ৰান্সৰ বায়ুসেনাৰ এজন বিমানচালক পাইলট পল ডেলচেন আৰু মেকানিক ৰেমণ্ড ৰাইকাৰছ।
## দুৰ্ঘটনা
চিণ্ডিকেট নেশ্যনেল ডি এটুড ডেছ ট্ৰেন্সপ’ৰ্টছ এৰিয়েন্স (SNETA)ৰ দ্বাৰা পৰিচালিত এই বিমানখনে যুক্তৰাজ্যৰ ক্ৰয়ডন বিমানবন্দৰৰ পৰা বেলজিয়ামৰ ব্ৰাছেলছ-এভাৰ বিমানবন্দৰলৈ মেইল বিমান চলাই আছিল। ক্ৰয়ডনৰ পৰা ১২:২৫ বজাত ৰাওনা হৈছিল। এজন সাক্ষী জেণ্ডাৰমে ১৩:৩২ বজাত “বিস্ফোৰণ” শুনিছিল আৰু ফ্ৰান্সৰ কেলেছৰ পৰা ৩ নটিকেল মাইল (৫.৬ কিলোমিটাৰ) দূৰত্বত ইংলিছ ছেনেলত বিমানখন নামি অহাৰ আগতে বিমানখনৰ গাঁথনি ভাঙি যোৱা দেখিছিল বুলি জনাইছে। টেলিগ্ৰাফৰ জৰিয়তে জেণ্ডাৰমে কেলেছক এই দুৰ্ঘটনাৰ খবৰ দিয়ে। এই প্ৰতিবেদন ব’ল’ন আৰু গ্ৰেভলাইনছৰ জেণ্ডাৰমেৰীলৈ প্ৰেৰণ কৰা হয়। বিমানখন বিচাৰিবলৈ বিভিন্ন মাছ ধৰা নাও, ইয়ট আৰু চাবমেৰিন প্ৰেৰণ কৰা হৈছিল। উপকূলৰ পৰা ৩ নটিকেল মাইল (৫.৬ কিলোমিটাৰ) দূৰত্বত অৱস্থিত এই ধ্বংসাৱশেষ। এই দুৰ্ঘটনাটোৰ সাক্ষী হৈছিল মটৰ বোটত থকা হাৰ্বাৰ্ট চুলিভানে। তেওঁ ৰেডিঅ’গ্ৰাম প্ৰেৰণ কৰি দুৰ্ঘটনাৰ খবৰ দিয়ে।
চুলিভানে এটা মেইলৰ বেগ উদ্ধাৰ কৰে, তাৰ পিছত ইয়াক ব্ৰাছেলছৰ কৰ্তৃপক্ষলৈ প্ৰেৰণ কৰা হয়। দক্ষিণ-পূব আৰু চাথাম ৰেলৱেৰ জাহাজ মেইড অৱ অৰলিন্সে ৰেডিঅ’গ্ৰামটো লাভ কৰি লণ্ডনৰ সাধাৰণ ডাকঘৰলৈ প্ৰেৰণ কৰে। পিছলৈ ভাপ জাহাজ ট্ৰেগেনাই বিমানখনৰ ধ্বংসাৱশেষ বেলজিয়ামৰ উপকূলৰ ওচৰত (৫১°০৩′উত্তৰ ২°০৩′পূব) দেখা বুলি জনাইছিল। পাইলট আৰু মেকানিক দুয়োজন আৰোহীয়েই নিৰুদ্দেশ হোৱাৰ খবৰ পোৱা গৈছে। এই দুৰ্ঘটনাটোৱেই আছিল অসামৰিক সেৱাত জড়িত ফাৰ্মান গলিয়াথৰ প্ৰথম দুৰ্ঘটনা।

## তথ্যসূত্ৰ

শ্ৰেণী:বিমান দুৰ্ঘটনা
হিউমেন সাগৰ

**হিউমেন সাগৰ** (ওড়িয়া: **ହ୍ୟୁମାନ ସାଗର**) হ'ল ওড়িয়া চলচ্চিত্ৰ জগতৰ এগৰাকী বিশিষ্ট গায়ক। স্থানীয় ৰাইজে তেওঁক ওড়িশাৰ অৰিজিৎ সিং বুলিও সম্বোধন কৰে। "তৰংগ" টিভি চেনেলত প্ৰচাৰিত "ভয়েচ ওড়িশা ছিজন ২"ৰ ৰিয়েলিটি শ্ব' বিজয়ী হোৱাৰ পিছত তেওঁ খ্যাতি লাভ কৰে। সংগীতৰ প্ৰতি থকা আসক্তিৰ বাবে তেওঁ মেডিকেল পঢ়া বাদ দিছিল।

## জীৱনী
ওড়িশাৰ বলাংগীৰ জিলাৰ টিটললগড়ৰ সংগীতৰ সৈতে জড়িত এটা পৰিয়ালত জন্ম লাভ কৰা হিউমেন সাগৰে তৃতীয় শ্ৰেণীৰ ছাত্ৰ হৈ থকাৰ সময়তে গুৰু শ্ৰী সুব্ৰংসু মিশ্ৰৰ সহায়ত সংগীত শিকিবলৈ আৰম্ভ কৰিছিল। সৰুৰে পৰাই তেওঁ বিভিন্ন সংগীত প্ৰতিযোগিতাত অংশগ্ৰহণ কৰি পুৰস্কাৰ লাভ কৰিছিল। তেওঁৰ ককাদেউতাকে বিভিন্ন সম্বলপুৰী লোকগীতৰ সংগীত পৰিচালনা কৰিছিল। তেওঁৰ পিতৃ অল ইণ্ডিয়া ৰেডিঅ’ ‘বি’ গ্ৰেড গায়ক, মাকো এগৰাকী সংগীতজ্ঞ। 
তেওঁ চিকিৎসা মহাবিদ্যালয়ত অধ্যয়ন কৰিবলৈ আৰম্ভ কৰিছিল যদিও সংগীতৰ প্ৰতি থকা অপৰিসীম প্ৰেম আৰু আসক্তিৰ বাবে প্ৰথম বৰ্ষতে চিকিৎসা বিজ্ঞানৰ শিক্ষা ত্যাগ কৰি সংগীত জগতত প্ৰৱেশ কৰে।

তেওঁ ২০১২ চনত তৰংগ টিভিত "ভয়েচ অৱ ওড়িশা" নামৰ এটা ৰিয়েলিটি টিভি শ্ব'ৰ প্ৰতিযোগিতাত অংশগ্ৰহণ কৰি শ্ব'টোত জয়ী হয়।

হিউমেন সাগৰে ২০১৭ চনত ভইচ অৱ ওড়িশা ছিজন ২ শ্ব'ত সহযোগী অংশগ্ৰহণকাৰী শ্ৰিয়া মিশ্ৰৰ সৈতে বিবাহপাশত আবদ্ধ হয়। তেওঁলোকৰ এজনী ছোৱালী আছে।

## কেৰিয়াৰ
### সাংগীতিক কেৰিয়াৰ
অভিজিত মজুমদাৰ পৰিচালিত চলচ্চিত্ৰ "ইস্ক তু হি তু"ৰ শীৰ্ষক গীত গাই তেওঁক দৰ্শকৰ মাজত জনপ্ৰিয় হৈছিল। ২০১৭ চনত "গজল গজল" গীতটোৰ বাবে তেওঁ শ্ৰেষ্ঠ পুৰুষ কণ্ঠশিল্পীৰ চকলেট বঁটা লাভ কৰে। তেওঁ হিন্দী এলবাম "মেৰা য়ে জাহান"তো গীত গাইছে। ২০১৭ চনত তেওঁ বিভিন্ন ওডিয়া সংগীত এলবাম "তুম ওঁঠ তলে", 'নিশ্বাস', 'বেখুদি', আৰু 'চেহৰা'ত গীত গাইছে।

### ৰাজনৈতিক কেৰিয়াৰ
হিউমেন সাগৰে ২০১৯ চনৰ ৩ মাৰ্চত ভাৰতৰ ওড়িশা ৰাজ্যৰ এটা ৰাজনৈতিক দল "বিজু জনতা দল" (BJD)-ৰ হৈ ৰাজনীতিত যোগদান কৰে।

## কণ্ঠদান কৰা চলচ্চিত্ৰ

## বাহ্যিক সংযোগ
* 

## তথ্যসূত্ৰ

শ্ৰেণী:ওড়িয়া চলচ্চিত্ৰ
শ্ৰেণী:ওড়িয়া চলচ্চিত্ৰৰ নেপথ্য কণ্ঠশিল্পী
দুৰ্গেশ কুমাৰ

**দুৰ্গেশ কুমাৰ** () এগৰাকী ভাৰতীয় অভিনেতা। তেওঁ বিহাৰৰ বাসিন্দা। তেওঁ মূলতঃ হিন্দী ভাষাৰ চলচ্চিত্ৰ আৰু ৱেব ছিৰিজসমূহত অভিনয় কৰে। 

## প্ৰাৰম্ভিক জীৱন আৰু শিক্ষা
২০০১ চনত দিল্লীলৈ গৈ কুমাৰে অভিযান্ত্ৰিক শিক্ষা গ্ৰহণ কৰাৰ সিদ্ধান্ত লৈছিল। কিন্তু প্ৰৱেশিকা পৰীক্ষাত প্ৰত্যাহ্বানৰ সন্মুখীন হোৱাৰ পিছত তেওঁ থিয়েটাৰত মনোযোগ দিয়ে। এই সময়ছোৱাতে তেওঁ প্ৰায় ৩৫খন নাটকত অংশগ্ৰহণ কৰিছিল। ২০০৪ চনৰ পৰা ২০০৭ চনৰ ভিতৰত ইন্দিৰা গান্ধী ৰাষ্ট্ৰীয় মুক্ত বিশ্ববিদ্যালয়ৰ পৰা কলা শাখাত সন্মানসহ স্নাতক ডিগ্ৰী লাভ কৰিছিল। লগতে ২০০৪ চনৰ পৰা ২০০৬ চনলৈকে শ্ৰী ৰাম চেণ্টাৰ পাৰফৰ্মিং আৰ্টছত এটি অভিনয়ৰ প্ৰমাণপত্ৰ পাঠ্যক্ৰম অধ্যয়ন কৰে।

কুমাৰে ৰাষ্ট্ৰীয় নাট্য বিদ্যালয়ত নামভৰ্তি কৰে, য’ত তেওঁ অভিনয়ৰ স্নাতকোত্তৰ ডিপ্লʼমা লাভ কৰে।

"হাইৱে" শীৰ্ষক ছবিখনত আদুৰ চৰিত্ৰত অভিনয় কৰাৰ পিছত তেওঁ সাফল্য অৰ্জন কৰে, তাৰ পিছত তেওঁৰ প্ৰশংসিত ৱেব ছিৰিজ "পঞ্চায়ত"ত ভূষণৰ চৰিত্ৰত অভিনয় কৰে। দুৰ্গেশে চৰিত্ৰটোৰ সফলতাত আচৰিত হোৱাৰ কথা প্ৰকাশ কৰি তেওঁ বনৰাকসৰ চৰিত্ৰটো সৃষ্টি কৰাৰ বাবে শ্ব’টোৰ নিৰ্মাৰ্তাসকলক কৃতিত্ব দিয়ে।

দুৰ্গেশ কুমাৰে সংবাদ মাধ্যমৰ এজন সদস্যৰ আগত প্ৰকাশ কৰে যে তেওঁৰ সংগ্ৰামৰ দিনবোৰত তেওঁৰ পৰিয়ালে তেওঁৰ সৰ্বাধিক সমৰ্থন হিচাপে এক গুৰুত্বপূৰ্ণ ভূমিকা পালন কৰিছিল। অভিযান্ত্ৰিক প্ৰৱেশিকা পৰীক্ষাত বিপৰ্যয়ৰ সন্মুখীন হোৱাৰ পিছত তেওঁৰ ককায়েকে দুৰ্গেশক থিয়েটাৰত মনোনিবেশ কৰিবলৈ পৰামৰ্শ দিছিল।

দুৰ্গেশ কুমাৰে অভিনেতা নৱাজুদ্দিন ছিদ্দিকীক অভিনয় জগতত তেওঁৰ প্ৰেৰণাৰ প্ৰধান উৎস হিচাপে গণ্য কৰে।

## চলচ্চিত্ৰপুঞ্জী

## তথ্য উৎস

## বাহ্যিক সংযোগ
*

শ্ৰেণী:জীৱিত ব্যক্তি
শ্ৰেণী:বিহাৰৰ ব্যক্তি
শ্ৰেণী:ভাৰতীয় অভিনেতা
সাম্প্ৰতিক সাময়িকী (আলোচনী)

**সাম্প্ৰতিক সাময়িকী** () ১৯৭৬ চনৰ পৰা ১৯৮৬ চনলৈকে এৰাধৰাকৈ প্ৰকাশ হোৱা এখন অসমীয়া আলোচনী৷ এই সময়ছোৱাত আলোচনীখনৰ প্ৰায় পঞ্চাশটামান সংখ্যা প্ৰকাশ হৈছিল৷ সাহিত্য-সংস্কৃতি বিষয়ক তিনিমহীয়া আলোচনীখনৰ প্ৰথম বছৰ প্ৰথম সংখ্যাটো প্ৰকাশ হৈছিল ১৯৭৬ চনৰ এপ্ৰিল মাহত। প্ৰথম বছৰ প্ৰথম সংখ্যাৰ প্ৰচ্ছদপট অঙ্কণ কৰিছিল বেণু মিশ্ৰই। সম্পাদক আছিল নিত্য বৰা আৰু উপদেষ্টা আছিল নলিনীধৰ ভট্টাচাৰ্য।
## প্ৰথম বছৰ প্ৰথম সংখ্যা
প্ৰথম বছৰ প্ৰথম সংখ্যাৰ সাংস্কৃতিকী শিতানত দুটি প্ৰবন্ধ ছপা হৈছিল। সেয়া ক্ৰমে পবিত্ৰ কুমাৰ ডেকাৰ পল ৰবচন আৰু অমিতাভ বৰুৱাৰ ঋত্বিক ঘটক। কবিতা শিতানত ছপা হৈছিল ক্ৰমে হীৰেণ ভট্টাচাৰ্য, নলিনীধৰ ভট্টাচাৰ্য, ৰীণা ভূঞা, সনন্ত তাঁতি, উদয়াদিত্য ভৰালীৰ কবিতাৰ লগতে দেবীপ্ৰসাদ সিংহ (অনুবাদ: তপন বৰুৱা), নাজিম হিকমত আৰু নৰ্মান জৰ্ডান (অনুবাদ: ৰবীন্দ্ৰ সৰকাৰ) আৰু য়েতুন্দ এসান (অনুবাদ: যতীন্দ্ৰ কুমাৰ বৰগোহাঞি)ৰ কবিতা। সাম্প্ৰতিক সাময়িকীৰ প্ৰথম সংখ্যাত ছপা হৈছিল দুটি গল্প। গল্প দুটি ক্ৰমে প্ৰণতি গোস্বামীৰ *পিতামহৰ মৰণ* আৰু অৰুণ গোস্বামীৰ *বুকুৰ কামোৰ*। এই সংখ্যাত প্ৰকাশিত একমাত্ৰ ৰম্য ৰচনা *অলংকৃত শৃংখল*, লেখক প্ৰসেনজিৎ চৌধুৰী। এই সংখ্যাত প্ৰকাশিত প্ৰবন্ধসমূহ হৈছে - *লেখক-লেখনি তথা শিল্প-সাহিত্য সম্পৰ্কত একেষাৰ* (পোলেন বৰকটকী), *[[ধীৰেন দত্ত]]ৰ কবিতা : এটি আলোচনা* (দেৱেন তামুলী), *অসমীয়া কবিতা সম্পৰ্কত* (অৰূপ কুমাৰ গোস্বামী), *এৰাবাৰীৰ বিননি : [[হোমেন বৰগোহাঞি]]ৰ 'পিতা-পুত্ৰ*' (হীৰেন গোহাঁই), *ঊনৈশ শতিকাৰ বৌদ্ধিক জাগৰণ আৰু বঙালী-অসমীয়া সম্পৰ্ক* (অমলেন্দু গুহ), *মোৰ কবিতাৰ অন্তৰালৰ কথা* (ৰবীন্দ্ৰ সৰকাৰ) আৰু *আজিৰ নাটক আৰু সমাজ* (অজিত গোস্বামী)।

## ''সাম্প্ৰতিক সাময়িকী''ৰ একত্ৰ সংকলন
‘সাম্প্ৰতিক সাময়িকী’ৰ পুৰণি‍ সংখ্যাবোৰ তিনিটা খণ্ডত ইতিমধ্য‍ে সংকলিত হৈছে। ‘সাম্প্ৰতিক সাময়িকী’ৰ সম্পাদক নিত্য বৰা আৰু পৰমানন্দ মজুমদাৰ ডাঙৰীয়াই তিনিটা খণ্ডৰ এই একত্ৰ সংকলনটি সংকলন আৰু সম্পাদনা কৰিছে৷

## তথ্যসূত্ৰ

শ্ৰেণী:অসমীয়া আলোচনী
শ্ৰেণী:অধুনালুপ্ত আলোচনী
বেইজিং-হান এয়াৰলাইন্সৰ হেণ্ডলি পেজ O/7 দুৰ্ঘটনা

বেইজিং নান্যুয়ান বিমানবন্দৰত অৱতৰণ কৰাৰ সময়ত ট্যুৰ বিমানৰ *হেণ্ডলি পেজ অ/৭* বিমান ১৯২২ চনত বেইজিং-হান এয়াৰলাইন্সৰ বিমান দুৰ্ঘটনাত পতিত হয়। এয়া আছিল চীনৰ প্ৰথম মাৰাত্মক বাণিজ্যিক যাত্ৰীবাহী বিমান দুৰ্ঘটনা।

## পৃষ্ঠভূমি
১৯২২ চনৰ ২৯ মাৰ্চৰ পৰা ৩১ মাৰ্চলৈকে চীন চৰকাৰে (চীনা গণৰাজ্য) “বেইজিং-হান এয়াৰলাইন্স” ব্ৰেণ্ডৰ অধীনত চলা তিনিদিনীয়া পৰীক্ষামূলক ভ্ৰমণত আছিল এই বিমানখন। এই বিমান আৰু ভ্ৰমণৰ আৰম্ভণি কৰিছিল চীনৰ যুদ্ধাধিপতি কাও কুনে। এই বিমানখনৰ পাইলট আছিল মা ইউফাঙে।

## দুৰ্ঘটনা
তিনিদিনীয়া পৰীক্ষামূলক ভ্ৰমণ সম্পূৰ্ণ কৰি, ১০ বজাৰ পিছত বেইজিং নান্যুয়ান বিমানবন্দৰত অৱতৰণ কৰিছিল বিমানখন। অৱতৰণৰ সময়ত বিমানখনৰ পিছফালটো গছত খুন্দা মাৰি দুৰ্ঘটনাগ্ৰস্ত হৈ জুই লাগিছিল। বিমানখনত থকা ১৪জন লোকৰ আটাইকেইজন লোক নিহত হয়। এই দুৰ্ঘটনা আছিল চীনৰ প্ৰথমটো বাণিজ্যিক যাত্ৰীবাহী বিমান দুৰ্ঘটনা।
## তথ্যসূত্ৰ
শ্ৰেণী:বিমান দুৰ্ঘটনা
অশোক পাঠক

**অশোক পাঠক** () এগৰাকী ভাৰতীয় অভিনেতা। *[[পঞ্চায়ত (দূৰদৰ্শন ধাৰাবাহিক)|পঞ্চায়ত]]* নামৰ টিভি ধাৰাবাহিকখনত বিনোদৰ চৰিত্ৰত অভিনয় কৰাৰ বাবে তেওঁ বেছিকৈ পৰিচিত। *বিট্টু বছ* নামৰ ছবিখনত অভিনয়েৰে তেওঁ নিজৰ কৰ্মজীৱনৰ আৰম্ভণি কৰিছিল। অভিনয় জীৱনৰ ১১টা বছৰত, তেওঁ *বিট্টু বছ*, *চাংহাই*, *দ্য ফিল্ড*, *সাত উচাক্কে*, *এ ডেথ ইন দ্য গঞ্জ*, *পাকাউ ক্লাছ অৱ ৮৩*, *ছেক্ৰেড গেমছ*, *ৱাইল্ড ৱাইল্ড পঞ্জাব*, *আৰ্য*, *কাঠমাণ্ডু কানেকচন ২* আৰু *গানছ অৱ বেনাৰস*কে ধৰি বহুতো চলচ্চিত্ৰ আৰু ৱেব শ্ব’ত অভিনয় কৰিছে। 

২০২২ চনত তেওঁ *খাও পিয়ো আইছ কাৰো* নামৰ এখন পঞ্জাবী ছবিত অভিনয় কৰিছিল। *ৱাইল্ড ৱাইল্ড পঞ্জাব* নামৰ ছবিখনত তেওঁ এগৰাকী চিকিৎসকৰ চৰিত্ৰত অভিনয় কৰিছিল। অশোক আৰু তেওঁৰ পৰিয়ালে কৰ্মসূত্ৰে বিহাৰৰ পৰা হাৰিয়ানাৰ হিছাৰলৈ প্ৰব্ৰজন কৰিছিল। ২০২৪ চনত পাঠকে নেটফ্লিক্সৰ ধাৰাবাহিক *ত্ৰিভুৱন মিশ্ৰ: চি এ টপাৰ*ত ধৈঞ্চা ঝাৰ চৰিত্ৰত অভিনয় কৰিছিল।

## চলচ্চিত্ৰ

## টেলিভিছন

## তথ্য উৎস

## বাহ্যিক সংযোগ
* 

শ্ৰেণী:জীৱিত ব্যক্তি
শ্ৰেণী:ভাৰতীয় চলচ্চিত্ৰ অভিনেতা
শ্ৰেণী:ভাৰতীয় টেলিভিছন অভিনেতা
নিশ্চলানন্দ সৰস্বতী

**নিশ্চলানন্দ সৰস্বতী** () হʼল এগৰাকী ভাৰতীয় আধ্যাত্মিক নেতা আৰু অদ্বৈত বেদান্ত পৰম্পৰাৰ পণ্ডিত। তেওঁ ভাৰতৰ ওড়িশাৰ পুৰীৰ ঋগবেদিয়া (বৈদিক) পূৰ্বমনয় শ্ৰী গোবৰ্ধন পীঠৰ ১৪৫তম জগদগুৰু শংকৰাচাৰ্য। ভাৰতৰ আধ্যাত্মিক আৰু সাংস্কৃতিক ঐতিহ্যৰ প্ৰচাৰ আৰু সংৰক্ষণৰ ক্ষেত্ৰত তেওঁ গুৰুত্বপূৰ্ণ ভূমিকা পালন কৰিছে। হিন্দু ধৰ্মৰ এগৰাকী পূজনীয় ব্যক্তি হিচাপে তেওঁ আধ্যাত্মিক বক্তৃতাসমূহত অংশগ্ৰহণ কৰে আৰু প্ৰাচীন পৰম্পৰাক ৰক্ষা কৰাৰ লগতে সমসাময়িক বিষয়সমূহো সম্বোধন কৰে। 

## প্ৰাৰম্ভিক জীৱন
১৯৪৩ চনত, বিহাৰৰ মধুবনীৰ এক মৈথিলী ব্ৰাহ্মণ পৰিয়ালত নীলম্বৰ ঝা ওৰফে শ্ৰী নিশ্চলানন্দ সৰস্বতীৰ জন্ম হৈছিল। তেওঁ দৰভঙাৰ মহাৰাজৰ *ৰাজ-পণ্ডিত* (ৰাজকীয় পুৰোহিত)ৰ পুত্ৰ পণ্ডিত লালবংশী ঝা আৰু শ্ৰীমতী গীতা দেৱীৰ পুত্ৰ। তেওঁৰ পিতৃ দৰভঙা ৰাজ্যৰ এগৰাকী প্ৰখ্যাত সংস্কৃত পণ্ডিত আৰু দৰবাৰী বিদ্বান আছিল।

ব্ৰহ্মচাৰী হিচাপে দীক্ষা লোৱাৰ পূৰ্বে তেওঁ দিল্লীৰ টিব্বিয়া কলেজত অধ্যয়ন কৰিছিল। নৈমিশাৰণ্যৰ স্বামী শ্ৰী নাৰদানন্দ সৰস্বতীয়ে তেওঁক *ধ্ৰুৱচৈতন্য* নাম দিছিল। তেওঁ কাশী, বৃন্দাবন, হৰিদ্বাৰ, প্ৰয়াগৰাজ, নৈমিষাৰণ্য, পুৰী আৰু শ্ৰীঙ্গেৰীত শাস্ত্ৰ অধ্যয়ন কৰিছিল। 

## কৰ্মজীৱন
তেওঁ গো-সুৰক্ষা আন্দোলনসমূহত অংশগ্ৰহণ কৰিছিল। ১৯৬৬ চনত ধৰ্ম সম্ৰাট কৰপাত্ৰীজী মহাৰাজৰ নেতৃত্বত চলা গো-বধ বিৰোধী প্ৰতিবাদ কাৰ্যসূচীত অংশ লোৱাৰ বাবে তেওঁ ৫২দিন কাৰাবাস খাটিছিল। ১৯৭৪ চনৰ ১১ এপ্ৰিল তাৰিখে হৰিদ্বাৰত স্বামী কৰপাত্ৰীয়ে তেওঁক সন্ন্যাস ধৰ্মৰ দীক্ষা দিয়ে আৰু তেওঁক সন্ন্যাসী নাম নিশ্চলানন্দ সৰস্বতী প্ৰদান কৰে। 

তেওঁক ১৯৯২ চনৰ ৯ ফেব্ৰুৱাৰী (বিক্ৰম সংবৎ ২০৪৮) তাৰিখে স্বামী নিৰঞ্জনদেৱ তীৰ্থ জী মহাৰাজে পুৰীৰ গোবৰ্ধন মঠৰ ১৪৫তম শংকৰাচাৰ্য হিচাপে নিযুক্তি দিয়ে। 

২০১৮ চনৰ ১১ ফেব্ৰুৱাৰী তাৰিখে পুৰী চহৰত স্বামী নিশ্চলানন্দ সৰস্বতীৰ *পট্টাভিষেকৰ* ৰূপালী জয়ন্তী (২৫তম বাৰ্ষিকী) উদযাপন কৰা হয়, যʼত ওড়িশাৰ মুখ্যমন্ত্ৰী, নেপালৰ প্ৰাক্তন ৰজা নবীন পাটনায়ক, জ্ঞানেন্দ্ৰ বীৰ বিক্ৰম শ্বাহ দেৱ, আৰু পুৰীৰ গজপতি মহাৰাজ দিব্যসিংহ দেৱ উপস্থিত থাকে। 

## লগতে চাওক
* অদ্বৈত বেদান্ত
* আদি শংকৰ
* স্মাৰ্ত পৰম্পৰা

## তথ্য উৎস

## বাহ্যিক সংযোগ
* Purvamnaya Sri Govardhana Peetham
* About Shri Adi Sankarcharya and His Parampara

শ্ৰেণী:জীৱিত ব্যক্তি
শ্ৰেণী:বিহাৰৰ ব্যক্তি
শ্ৰেণী:হিন্দু সন্ত
মূৰ্কংচেলেক ৰেলৱে ষ্টেচন

**মূৰ্কংচেলেক ৰেলৱে ষ্টেচন** অসমৰ ধেমাজি জিলাৰ এক অন্যতম মূল ৰেলৱে ষ্টেচন। ইয়াৰ ক'ড হৈছে **MZS**। এই ৰেল ষ্টেচনখনে মূৰ্কংচেলেক অঞ্চল আৰু নিকটৱৰ্তী অৰুণাচল প্ৰদেশৰ কিছু অঞ্চলৰ সেৱা আগবঢ়ায়। ষ্টেচনখনত মুঠ তিনিটা প্লেটফৰ্ম আছে। ষ্টেচনখন *ষ্টেণ্ডাৰ্ড ক্লাছ* ষ্টেচনলৈ উন্নীত কৰা হৈছে। এইখন একমাত্ৰ ৰেলৱে ষ্টেচন যিয়ে অসমক অৰুণাচল প্ৰদেশৰ সৈতে সংযোগ কৰে। 

## ষ্টেচনৰ বিৱৰণ
### ষ্টেচনৰ বিন্যাস

### প্লেটফৰ্মসমূহ
মুঠ ৩টা প্লেটফৰ্ম আৰু ৫টা ট্ৰেক আছে। প্লেটফৰ্মসমূহ ফুট অভাৰব্ৰিজদ্বাৰা সংযুক্ত কৰা হৈছে। এই প্লেটফৰ্মসমূহ ২৪টা ডবা এক্সপ্ৰেছ ট্ৰেইনৰ বাবে নিৰ্মাণ কৰা হৈছে। 
মূৰ্কংচেলেক ৰেলৱে ষ্টেচনত মালবাহী (সামগ্ৰী) ৰেল উঠোৱা আৰু নমাই অনাৰ বাবে এটা সুকীয়া মঞ্চ আছে। 

## ঘাই ৰেলসমূহ
* গুৱহাটীৰ–মূৰ্কংচেলেক লাচিত এক্সপ্ৰেছ। 
* ৰঙিয়া–মূৰ্কংচেলেক এক্সপ্ৰেছ। 
* ৰঙাপাৰা উত্তৰ–মূৰ্কংচেলেক যাত্ৰীবাহী। 
* ডেকাৰগাঁও–মূৰ্কংচেলেক যাত্ৰীবাহী। 
* মূৰ্কংচেলেক - লেডো ডিমো এক্সপ্ৰেছ(বিশেষ)। 
* কাত্ৰা-মূৰ্কংচেলেক সাপ্তাহিক এছ এফ এক্সপ্ৰেছ। 

## তথ্য সংগ্ৰহ
পৰিৱেশৰ বাবে সামান্য কাম (গ্ৰন্থ)

**পৰিৱেশৰ বাবে সামান্য কাম** () ড° দীনেশ চন্দ্ৰ গোস্বামীৰ পৰিৱেশ বিষয়ক জনপ্ৰিয় বি‍জ্ঞানৰ এখন প্ৰবন্ধ সংকলন। ২০১৭ চনৰ আগষ্ট মাহত অসম বুক ট্ৰাষ্ট‍, গুৱাহাটী -১, অসমৰ পৰা সংকলনটি প্ৰকাশিত হয়। 
## বিষয়বস্তু
লেখকে উজনি অসমৰ এক গৱেষণা প্ৰতি‍ষ্ঠানত যোগদান কৰাৰ পাছত তাত গছগছনি কম থকাত গছপুলি ৰোপণ কৰিবলৈ আৰম্ভ কৰে‍ আৰু সেই প্ৰচেষ্টাই সুদীৰ্ঘ পৰিক্ৰমাত সন্মুখীন হোৱা সংঘাত-বিদ্বেষ, অনাদৰ-অৱহেলাৰ ব্যাখ্যাৰ লগতে স্বপ্ৰণোদিত পৰিৱেশ-কৰ্মীৰ অসীম ত্যাগ আৰু আন্তৰিকতাপূৰ্ণ কামৰ কিছু বৰ্ণনা কিতাপখনত উল্লেখ কৰা হৈছে। লেখকে ফৰাছী লেখক জ্যাঁ জিঅ'নোৰ 'দা মেন হু প্লেণ্টেড ট্ৰিজ' নামৰ বিখ্যাত কিতাপখনৰ কাহিনীভাগো এই গ্ৰন্থত অনুবাদ কৰি দিছে।

## গ্ৰন্থখনৰ বিষয়সূচী

# পৰিৱেশৰ বাবে সামান্য কাম 
# গছৰ সংস্কৃতি‍
# প্ৰতিষ্ঠানৰ চৌহদত বৃক্ষৰোপণ
# গছৰ প্ৰতি প্ৰেম আৰু বিদ্বেষ
# বক্তৃতাৰে কৰ্মসূচীৰ আৰম্ভণি
# অণু বননি আৰু ক্ষুদ্ৰ বননি
# ফিৰিঙতি ঊষৰ মাটিত সেউজীয়া শোভা
# পৰম সন্তুষ্টি আৰু চৰম আঘাতৰ অভি‍জ্ঞতা
# হাবি‍-ভৰা চৌহদৰ মোহ
# সেউজী দ্বীপৰ কাহিনী
# গছ কটাৰ ওপৰত নিয়ন্ত্ৰণ
# বনৰীয়া পৰিৱেশৰ স্পৃহা
# বক্তৃতাৰ পৰিৱেশ, হিয়াৰ পৰিৱেশ
# আশা-পুলি ৰুই সুখ-ফল খোৱা মানুহজন
# এক ‘প্ৰাকৃতিক’ অৰণ্যৰ সৃষ্টি
# বিনন্দীয়া জগতৰ সৃষ্টি
# সন্তুষ্টিৰ অৰণ্য সৃষ্টি
# জ্ঞাত-অজ্ঞাত বৃক্ষমানৱসকলৰ অৰিহণা
# এজোপা গছৰ প্ৰকৃত মূল্য কিমান?
# নিৰাসক্ত সচেতনতাৰ আখৰা
# আপোনাৰ ভাগত কিমান গছ?
# গছৰ পৃথিৱীজোৰা বণ্টন আৰু তাৰ প্ৰভাৱ
# চীনত অভিলাষী সেউজ প্ৰকল্প
# বৃহৎ সেউজ প্ৰাচীৰৰ অৰিহণা
# মানুহে সৃষ্টি কৰা সৰু-বৰ বননি
# ডাক্তৰৰ উপহাৰ আৰু মাটি কিনি হাবি পতা দম্পতীৰ কথা
# প্লাষ্টিকৰ জঞ্জালৰপৰা পৰিত্ৰাণ কেনেকৈ?
# প্লাষ্টিক জাবৰে অনা বিপৰ্য্যয়
# পৃথিৱী পৰিষ্কাৰ কৰোঁ আহক
# ৰাষ্ট্ৰৰ দায়িত্ব আৰু নাগৰিকৰ কৰ্তব্য
# আমাৰ নিনাও ব্যক্তিগত অৰিহণা
# নগৰীয়া জীৱন আৰু নদীৰ মৃত্যু
# সভা-উৎসৱ-ধৰ্মকাৰ্য্যৰ কোৰ্হাল কমাওক
# ই-আৱৰ্জনাই নতুনকৈ অনা বিপদ
# মই যে কত-কিমান কৰিব পাৰোঁ

## তথ্যসূত্ৰ

শ্ৰেণী:পৰিৱেশ বিষয়ক গ্ৰন্থ
শ্ৰেণী:প্ৰবন্ধ গ্ৰন্থ
শ্ৰেণী:অসমীয়া গ্ৰন্থ
শ্যাম সুন্দৰ পালিৱাল

**শ্যাম সুন্দৰ পালিৱাল** এজন সমাজ সেৱক, যি ভাৰতৰ ৰাজস্থানৰ ৰাজসমন্দ জিলাৰ পিপলান্ত্ৰী গাঁৱৰ বাসিন্দা। ২০২১ চনত ভাৰতৰ ৰাষ্ট্ৰপতিয়ে তেওঁক সমাজ সেৱাৰ বাবে পদ্মশ্ৰী বঁটা প্ৰদান কৰে। তেওঁ "ইকো-নাৰীবাদৰ জনক" হিচাপে পৰিচিত।

২০০৬ চনত ডিহাইড্ৰেচনৰ ফলত তেওঁৰ জীয়ৰীৰ মৃত্যু হৈছিল, কিয়নো পিপলান্ত্ৰী গাঁৱত পানীৰ নিম্নভূমি স্তৰ ৭০০ মিটাৰৰ তললৈ নামি গৈছিল। সেই সময়ৰ পৰা তেওঁৰ প্ৰচেষ্টাত নতুন সিদ্ধান্ত গ্ৰহণ কৰা হয় আৰু সেই সিদ্ধান্ত অনুসৰি যেতিয়া গাঁৱখনত এজনী ছোৱালীৰ জন্ম হয়, তেতিয়া ১১১জোপা গছপুলি ৰোপণ কৰা হয়।

## জীৱনী
শ্যাম সুন্দৰ পালিৱাল আছিল ৰাজস্থানৰ পিপলান্ত্ৰী গাঁৱৰ এজন আদৰ্শ ব্যক্তি। কেৱল ছয় বছৰ বয়সতে মাতৃক হেৰুওৱা পালিৱালে জীৱন-সংগ্ৰামৰ বাবে এসময়ত গাঁও এৰি অন্য ঠাইলৈ কাম কৰিবলৈ গৈছিল। কিন্তু পিছত বৃহৎ মাৰ্বল খনিয়ে বিধ্বস্ত কৰা নিজ গাঁৱলৈ উভতি আহি তেওঁ গাঁও আৰু গাঁওবাসীক উদ্ধাৰ কৰাৰ বাবে নিজকে উৎসৰ্গা কৰে।

## সমাজ সেৱা
২০০৫ চনত শ্যাম সুন্দৰ পালিৱাল পিপলান্ত্ৰী গাঁৱৰ মুখিয়াল হয়। তাৰ পিছতে তেওঁৰ কন্যা কিৰণৰ আকস্মিক মৃত্যু ঘটে। এই বেদনাৰ স্মৃতিত তেওঁ গছ ৰোপণ আৰম্ভ কৰে আৰু সেইটো "কিৰণ নিধি যোজনা" হিচাপে পৰিচিত হয়।

### কিৰণ নিধি যোজনা
এই আঁচনি অনুসৰি গাঁওবাসীয়ে প্ৰতিগৰাকী কন্যা সন্তান জন্মৰ লগে লগে ১১১টা গছ ৰোপণ কৰিবলৈ বাধ্য হয়।

এই যোজনাৰ অধীনত পিপলান্ত্ৰী গাঁৱত ৪টা দায়িত্ব পালন বাধ্যতামূলক কৰা হয়:
# কন্যা সন্তানক ল’ৰা সন্তানৰ দৰেই আদৰ-যত্নৰে ডাঙৰ কৰা। 
# পানী সংৰক্ষণৰ ব্যৱস্থা কৰা। 
# গছ-গছনি ৰোপণ আৰু লালন-পালন কৰা। 
# খেতি-বাতিৰ ওপৰত ভিত্তি কৰি আত্মনিৰ্ভৰশীল হোৱাৰ চেষ্টা কৰা।

### পানী সংৰক্ষণ আৰু পৰিৱেশ সংৰক্ষণ
গাঁৱত পানীৰ ভূগৰ্ভস্থ স্তৰ ইতিমধ্যে ৮০০ ফুট তললৈ গৈ আছিল। পালিৱালে পানী সংৰক্ষণৰ আঁচনি হাতত লৈ গাঁওবাসীক পানীৰ সংকটৰ পৰা উদ্ধাৰ কৰে। সংৰক্ষিত পানী আৰু ৰোপণ কৰা গছ-গছনিয়ে গাঁওখন সাৰুৱা কৰি তোলে।

### সমাজ-সচেতনতামূলক কাৰ্যাৱলী
পালিৱালে কন্যা সন্তানৰ সুৰক্ষাৰ বাবে কেইটামান সামাজিক নিয়ম স্থাপন কৰে:
* কন্যা ভ্ৰুণ হত্যা নিষিদ্ধ কৰে। 
* ছোৱালীক যেনেদৰে মৰম-চেনেহেৰে ডাঙৰ কৰা হয়, তেনেদৰে ১১১জোপা গছকো পালন কৰিব লাগিব। 
* কোনোধৰণৰ বাল্যবিবাহ নহ’ব। 
* প্ৰতিজন ছোৱালীৰ বাবে বেংকত ৩১,০০০ টকা জমা ৰাখিব লাগিব— যাৰ ভিতৰত ২১,০০০ টকা ৰাইজে আৰু ১০,০০০ টকা মাক-দেউতাকে দিব লাগিব। 
* সেই টকা কেৱল ছোৱালীৰ শিক্ষাৰ আৰু বিবাহৰ ক্ষেত্ৰতহে ব্যৱহাৰ কৰিব পাৰিব। 
* সকলো ঘৰতে অনাময় শৌচালয়ৰ ব্যৱস্থা কৰিব লাগিব।

তেওঁৰ নিৰ্দেশ অনুসৰি পিপলান্ত্ৰী গাঁৱৰ ছোৱালী আৰু মহিলাসকলে ৰাখী বন্ধনৰ দিনা গছত ৰাখী বান্ধে। এইদৰে গছ আৰু মানুহৰ মাজত আত্মিক সম্পৰ্ক গঢ় লৈ উঠে বুলি তেওঁ ভাবে।

## প্ৰচাৰ আৰু স্বীকৃতি
পিপলান্ত্ৰী গাঁৱৰ এই ব্যতিক্ৰমী সাফল্য দেশ-বিদেশত প্ৰচাৰ পায়। এই গাঁৱৰ কাহিনীৰ ওপৰত ভিত্তি কৰি আৰ্জেণ্টিনাৰ এটা চলচ্চিত্ৰ নিৰ্মাণ দলে *Tree Sisters* নামৰ এখন চিনেমা নিৰ্মাণ কৰিছে। ডেনমাৰ্কৰ প্ৰাথমিক বিদ্যালয়ৰ পাঠ্যপুথিত এই গাঁৱৰ বিষয়ে অধ্যায় অন্তৰ্ভুক্ত কৰা হৈছে। ভাৰতৰ ৰাজস্থান ৰাজ্যৰ শিক্ষা বিভাগৰ সপ্তম আৰু অষ্টম শ্ৰেণীত এই বিষয়বস্তু সংযোজন কৰা হৈছে। অসম শিক্ষা বিভাগৰ নৱম শ্ৰেণীৰ অসমীয়া পাঠ্যপুথিটো এই বিষয়টো অন্তৰ্ভুক্ত হৈছে।

শ্যাম সুন্দৰ পালিৱালৰ প্ৰচেষ্টাই পিপলান্ত্ৰী গাঁওখনক কেৱল পৰিবেশগত দিশত নহয়, সমাজৰ দৃষ্টিভংগী সলনি কৰাৰ ক্ষেত্ৰতো এগৰাকী পথ প্ৰদৰ্শক হিচাপে প্ৰতিষ্ঠিত কৰিছে। তেওঁৰ উদ্ভাৱনী চিন্তাভাবনাই বিশ্ববাসীক অনুপ্ৰাণিত কৰিছে।

## বাহ্যিক সংযোগ
*'''পোহৰৰ বাটেৰে আগবঢ়া গাঁওখন'''

## তথ্যসূত্ৰ

শ্ৰেণী:ভাৰতীয় ব্যক্তি
শ্ৰেণী:সমাজকৰ্মী
শ্ৰেণী:জীৱিত ব্যক্তি
প্ৰমোদ খৰেল

**প্ৰমোদ খৰেল** (; জন্ম ৬ নৱেম্বৰ ১৯৭৯) নেপালী সংগীত জগতৰ এগৰাকী বহুমুখী গায়ক। তেওঁ ২০০০ৰো অধিক বিভিন্ন ধৰণৰ গীত ৰেকৰ্ডিং কৰিছে। তেওঁ ২০১৮ চনৰ পৰা ২০২৩ চনলৈকে "ভয়েচ অৱ নেপাল"ৰ ছিজন ১-ৰ পৰা ছিজন ৫-লৈকে প্ৰশিক্ষক হিচাপে কাম কৰিছে। লগতে তেওঁ "দ্য ভয়েছ কিডছ নেপাল” ছিজন ১, ২ আৰু ৩-ৰো প্ৰশিক্ষক  আছিল।

## ব্যক্তিগত জীৱন
২০০৩ চনত ত্ৰিভুৱন বিশ্ববিদ্যালয়ৰ পৰা ৰসায়ন বিজ্ঞানত স্নাতকোত্তৰ ডিগ্ৰী লাভ কৰা খৰেলে জেভিয়াৰ ইণ্টাৰনেশ্যনেল এইচ এছ এছ এণ্ড কলেজ, পিৰামিড কলেজ আৰু হোৱাইট গোল্ড কলেজত প্ৰবক্তা হিচাপেও কাম কৰিছিল।

## ডিস্কোগ্ৰাফী
* প্ৰাপ্তি
* প্ৰণয়
* প্ৰবেগ

## বঁটা আৰু মনোনয়ন
* ২০০৯ চনৰ কালিকা শ্ৰেষ্ঠ কণ্ঠশিল্পী
* ২০১০ চনৰ চিনলতা কণ্ঠশিল্পী 
* ২০১০ চনৰ অন্নপূৰ্ণা গজল কণ্ঠশিল্পী
* ২০১১ চনৰ অন্নপূৰ্ণা কণ্ঠশিল্পী 
* ২০১২ চনৰ কালিকা শ্ৰেষ্ঠ কণ্ঠশিল্পী 
* ভইচ অৱ নেপাল ছিজন ২ আৰু ছিজন ৩ৰ বিজয়ী প্ৰশিক্ষক
* ভইচ অৱ কিডছ নেপাল ছিজন ১ আৰু ছিজন ২ৰ বিজয়ী প্ৰশিক্ষক 
* এলবাম অৱ দ্য ইয়াৰ (*প্ৰণয়*) ২০১০
* শীৰ্ষ ১০ কালিকা শ্ৰেষ্ঠ গজল (*খাই জাল মা*) ২০১০
* ২০০৩ চনৰ ৰেডিঅ' নেপালৰ শীৰ্ষ দহ কণ্ঠশিল্পী বঁটা
* **বিজয়ী** হিট এফ এম সংগীত বঁটা: শ্ৰেষ্ঠ পুৰুষ কণ্ঠশিল্পী
* **বিজয়ী** সাগৰমাথা সংগীত বঁটা: শ্ৰেষ্ঠ আধুনিক কণ্ঠশিল্পী
* **মনোনীত** কালিকা সংগীত বঁটা: শ্ৰেষ্ঠ পপ কণ্ঠশিল্পী
* **বিজয়ী** বিন্দাবাশিনী সংগীত বঁটা : শ্ৰেষ্ঠ পুৰুষ পপ কণ্ঠশিল্পী

## বাহ্যিক সংযোগ
* 
* 

## তথ্যসূত্ৰ

শ্ৰেণী:নেপালৰ ব্যক্তি
শ্ৰেণী:জীৱিত ব্যক্তি
শ্ৰেণী:নেপালৰ কণ্ঠশিল্পী
চাপাগুৰি সমষ্টি

**চাপাগুৰি বিধানসভা সমষ্টি **অসম বিধানসভা ৰ ১২৬টা বিধানসভা সমষ্টিৰ ভিতৰত অন্যতম।  চাপাগুৰি কোকৰাঝাৰ (লোকসভা সমষ্টি)ৰ অন্তৰ্গত। চাপাগুৰি বিধানসভা সমষ্টি অনুসূচিত জনজাতি (ST)ৰ বাবে সংৰক্ষিত।

## সমষ্টিৰ সবিশেষ
চাপাগুৰি বিধান সভা সমষ্টিৰ সবিশেষ তলত দিয়া হ'ল।-
*দেশ: ভাৰত।
* ৰাজ্য: অসম।
* জিলা: বাক্সা জিলা ৷
* লোকসভা সমষ্টি: কোকৰাঝাৰ লোকসভা সমষ্টি।
* বিধানসভাৰ শ্ৰেণীবিভাজন: গ্ৰাম্য সমষ্টি।
* সাক্ষৰতাৰ হাৰ: ৭০.৫৩%।
* ২০২১ চনৰ সাধাৰণ নিৰ্বাচন অনুসৰি যোগ্য ভোটাৰ: ১,৫৯,২৫৭ জন।  পুৰুষ ভোটাৰ: ৭৯,৩৮৪ .  মহিলা ভোটাৰ: ৭৯,৮৭৩।
* ভৌগোলিক অৱস্থান: ২৬°৪৩'৩৩.৬"উত্তৰ ৯১°১২'১০.৪"পূব
* মুঠ আয়তন: ২৬২ বৰ্গ কিলোমিটাৰ।
* এলেকা অন্তৰ্ভুক্ত: বৰপেটা মহকুমাৰ পাটাছাৰকুছি থানাৰ চাপাগুৰি আৰু কাকলাবাৰী মৌজা আৰু সংৰক্ষিত বনাঞ্চল;বাক্সা জিলাৰ উত্তৰ বাস্কা আৰু দক্ষিণ বাস্কা মৌজা।
* আন্তঃৰাজ্যিক সীমা: বাক্সা জিলা ।
* ভোটগ্ৰহণ কেন্দ্ৰৰ সংখ্যা: ২০১১চনত -১৮৪ ,২০১৬ চনত -১৮৫ ,২০২১ চনত -৬৩ টা।

## বিধানসভাৰ সদস্য
চাপাগুৰি সমষ্টিৰ পৰা অসম বিধানসভাত প্ৰতিনিধিত্ব কৰা বিগত সদস্যৰ তালিকা।

* ১৯৭৮: মাণিক চন্দ্ৰ দাস, নিৰ্দলীয়।
* ১৯৮৩: বিমল গয়াৰী,  সাধাৰণ জনজাতীয় পৰিষদ, অসম ।
* ১৯৮৫: সুৰেন স্বৰ্গিয়াৰী, নিৰ্দলীয়।
* ১৯৯১: সুৰেন স্বৰ্গীয়াৰী, অসম গণ পৰিষদ।
* ১৯৯৬: জগমোহন বসুমতাৰী,নিৰ্দলীয় ।
* ২০০১: ট্ৰিজেন বসুমতাৰী, নিৰ্দলীয়।
* ২০০৬: থানেশ্বৰ বসুমতাৰী, নিৰ্দলীয়।
* ২০১১: হিতেশ বসুমতাৰী,বি. পি. এফ. 
*২০১৬: থানেশ্বৰ বসুমতাৰী, বি. পি. এফ.

## লগতে চাওক
অসম বিধানসভাৰ সমষ্টিসমূহৰ তালিকা 
## উৎস

শ্ৰেণী:বিধানসভা সমষ্টি
টেকন' ম'বাইল

**টেকন' ম'বাইল (TECNO Mobile)** হৈছে চীনৰ শ্বেনজেনত অৱস্থিত ম'বাইল ফোন নিৰ্মাতা কোম্পানী। ২০০৬ চনত ইয়াক প্ৰতিষ্ঠা কৰা হয়। ই ট্ৰেন্সচন হোল্ডিংছৰ এটা সহযোগী কোম্পানী। টেকন'ই আফ্ৰিকা, মধ্যপ্ৰাচ্য, দক্ষিণ-পূব এছিয়া, ভাৰত, লেটিন আমেৰিকা, আৰু পূব ইউৰোপৰ বজাৰত নিজৰ ব্যৱসায় কেন্দ্ৰীভূত কৰিছে।

## ইতিহাস
২০০৬ চনত টেকন’ ম’বাইল টেকন’ টেলিকম লিমিটেড নামেৰে প্ৰতিষ্ঠা কৰা হয় যদিও পিছলৈ টেকন’ ম’বাইলে ইয়াৰ অন্যতম সহযোগী কোম্পানী হিচাপে কাম কৰি ট্ৰেন্সচন হোল্ডিংছলৈ নাম সলনি কৰে। ২০০৭ চনত টেকন’ই দ্বিতীয়টো ব্ৰেণ্ড আইটেল তৈয়াৰ কৰে যিটো আফ্ৰিকাত বিক্ৰী হয়। ২০০৮ চনৰ আৰম্ভণিতে বজাৰ গৱেষণাৰ পিছত টেকন’ই সম্পূৰ্ণৰূপে আফ্ৰিকালৈ মনোনিৱেশ কৰিছিল আৰু ২০১০ চনলৈকে ই আফ্ৰিকাৰ শীৰ্ষ তিনিটা ম'বাইল ফোন ব্ৰেণ্ডৰ ভিতৰত আছিল।

২০১৬ চনত টেকন’ই মধ্যপ্ৰাচ্যৰ ম'বাইল ফোন বজাৰত প্ৰৱেশ কৰে। ২০১৭ চনত ই ভাৰতীয় বজাৰত প্ৰৱেশ কৰে, ইয়াৰ 'মেড ফ'ৰ ইণ্ডিয়া' স্মাৰ্টফোনসমূহ মুকলি কৰে: 'i' ছিৰিজ - i5, i5 Pro, i3, i3 Pro আৰু i7। প্ৰথমতে ৰাজস্থান, গুজৰাট, আৰু পঞ্জাবত আৰম্ভ হোৱা কোম্পানীটোৱে ২০১৭ চনৰ ডিচেম্বৰ মাহৰ ভিতৰত সমগ্ৰ দেশতে বিয়পি পৰিছিল।

এই প্ৰতিষ্ঠানটোৱে আফ্ৰিকা আৰু ভাৰতৰ উপৰিও আন উদীয়মান বজাৰ চিনাক্ত কৰিছে, য’ত জনসংখ্যা বৃহৎ যদিও ক্ৰয় ক্ষমতা কম। ২০১৭ চনত বাংলাদেশ আৰু নেপালৰ বজাৰত প্ৰৱেশ কৰি পাকিস্তানত পৰীক্ষামূলক বিক্ৰী আৰম্ভ কৰে ৷ ই এতিয়াও পাকিস্তানৰ বজাৰত প্ৰৱেশ কৰিবলৈ চেষ্টা কৰি আছে আৰু নিজৰ ৱেবছাইটকে ধৰি বিভিন্ন ই-কমাৰ্চ চেনেলৰ জৰিয়তে অনলাইনত বিক্ৰী আৰম্ভ কৰিছে।

## প্ৰডাক্ট নিৰ্মাণ
ভাৰতত বিক্ৰী হোৱা টেকন’ ম'বাইল ফোনসমূহ উত্তৰ প্ৰদেশৰ নয়ডাত থকা তেওঁলোকৰ উৎপাদন কেন্দ্ৰত একত্ৰিত কৰা হয়৷

## উৎপাদনৰ তালিকা
* টেকন' কেমন ১২
* টেকন' কেমন ১৫
* টেকন' কেমন ১৭
* টেকন' কেমন ১৮
* টেকন' কেমন ১৯
* টেকন' কেমন ২০
* টেকন' কেমন ২০ প্ৰ’
* টেকন' কেমন ২০ প্ৰিমিয়াৰ
* টেকন' কেমন ৩০
* টেকন' কেমন ৩০s
* টেকন' কেমন ৩০s প্ৰ’
* টেকন' কেমন ৩০ প্ৰ' ৫জি
* টেকন' কেমন ৩০ প্ৰিমিয়াৰ ৫জি
* টেকন' কেমন ৪০
* টেকন' কেমন ৪০ প্ৰ’
* টেকন' কেমন ৪০ প্ৰ' ৫জি
* টেকন' কেমন ৪০ প্ৰিমিয়াৰ ৫জি
* টেকন' ফেণ্টম V ফ্লিপ
* টেকন' ফেণ্টম V ফ্লিপ ২
* টেকন' ফেণ্টম X
* টেকন' ফেণ্টম X2
* টেকন' ফেণ্টম X2 প্ৰ’
* টেকন' ফেণ্টম V ফ'ল্ড
* টেকন' ফেণ্টম V ফ'ল্ড ২
* টেকন' স্পাৰ্ক ৪
* টেকন' স্পাৰ্ক ৭
* টেকন' স্পাৰ্ক ৮
* টেকন' স্পাৰ্ক ৯
* টেকন' স্পাৰ্ক ১০
* টেকন' স্পাৰ্ক ২০
* টেকন' স্পাৰ্ক ২০C
* টেকন' স্পাৰ্ক ২০ প্ৰ’
* টেকন' স্পাৰ্ক ২০ প্ৰ’+
* টেকন' স্পাৰ্ক ৩০C
* টেকন' স্পাৰ্ক ৩০C ৫জি
* টেকন' স্পাৰ্ক ৩০
* টেকন' স্পাৰ্ক ৩০ প্ৰ’
* টেকন' স্পাৰ্ক ৪০
* টেকন' স্পাৰ্ক ৪০ প্ৰ’
* টেকন' স্পাৰ্ক ৪০ প্ৰ’+
* টেকন' পোভা ২
* টেকন' পোভা ৪
* টেকন' পোভা ৪ প্ৰ’
* টেকন' পোভা নিঅ' ৩
* টেকন' পোভা ৫
* টেকন' পোভা ৫ প্ৰ' ৫জি
* টেকন' পোভা ৬
* টেকন' পোভা ৬ নিঅ’
* টেকন' পোভা ৬ নিঅ' ৫জি
* টেকন' পোভা ৬ প্ৰ' ৫জি
* টেকন' পোভা ৭
* টেকন' পোভা ৭ আল্ট্ৰা ৫জি

## তথ্যসূত্ৰ

শ্ৰেণী:ম'বাইল ফোন নিৰ্মাতা
জামালপুৰ, বাংলাদেশ

**জামালপুৰ** (বাংলা: জামালপুব়) হৈছে মৈমনসিং বিভাগৰ পুৰণি ব্ৰহ্মপুত্ৰ নদীৰ পাৰত অৱস্থিত এখন চহৰ। ই জামালপুৰ জিলা আৰু জামালপুৰ সদৰ উপজিলাৰ মুখ্য কাৰ্যালয়। ২০২২ চনৰ বাংলাদেশৰ লোকপিয়ল অনুসৰি, জামালপুৰৰ জনসংখ্যা ১৫৮,৮৭৩ জন। যাৰ বাবে ই বাংলাদেশৰ ৩১ সংখ্যক বৃহত্তম চহৰ।

## তথ্যসূত্ৰ

শ্ৰেণী:বাংলাদেশৰ নগৰ-মহানগৰ
বৰমা সমষ্টি

**বৰামা বিধানসভা সমষ্টি** 
অসম বিধানসভাৰ ১২৬টা বিধানসভা সমষ্টিৰ ভিতৰত অন্যতম। বৰমা সমষ্টি নামনি অসমৰ বাক্সাৰ অন্তৰ্গত বৰমা সমষ্টি কোকৰাঝাৰলোকসভা সমষ্টিৰ অংশ।

## বিধানসভাৰ সদস্য
*১৯৫১: ৪৬ নং পাটাছাৰকুছি সমষ্টিৰ অংশ বৰামা সমষ্টি (১) হোমশ্বৰ দেৱ চৌধুৰী বিজয়ী ১ সমাজবাদী দল, (২) বৈকুণ্ঠনাথ দাস বিজয়ী ২ ভাৰতীয় জাতীয় কংগ্ৰেছ।  ১৯৫২ চনৰ আৰম্ভণিতে ভোটদান হৈছিল। 
*১৯৫৭: ৪৫ নং  পাটাছাৰকুছি  সমষ্টিৰ অংশ (১) বীৰেন্দ্ৰ কুমাৰ দাস বিজয়ী ১ প্ৰজা সমাজবাদী দল, (২) সুৰেন্দ্ৰ নাথ দাস, বিজয়ী ২ ভাৰতীয় জাতীয় কংগ্ৰেছ।
*১৯৬২: সুৰেন্দ্ৰ নাথ দাস, ভাৰতীয় জাতীয় কংগ্ৰেছ.
*১৯৬৭: সুৰেন্দ্ৰ নাথ দাস, ভাৰতীয় জাতীয় কংগ্ৰেছ।
*১৯৭২: সুৰেন্দ্ৰ নাথ দাস, ভাৰতীয় জাতীয় কংগ্ৰেছ।
*১৯৭৮: বৈকুণ্ঠ নাথ দাস, ভাৰতীয় জাতীয় কংগ্ৰেছ।
*১৯৭৮: অলিত চন্দ্ৰ বড়ো, পিটিচি।
*১৯৮৫: ৰেখা ৰাণী দাস বড়ো, নিৰ্দলীয়।
*১৯৯১: পানী ৰাম ৰাভা, এনএজিপি।
*১৯৯৬: ৰেখা ৰাণী দাস বড়ো, অগপ।
*২০০১: পানীৰাম ৰাভা, ভাৰতীয় জাতীয় কংগ্ৰেছ।
*২০০৬: মনেশ্বৰ ব্ৰহ্ম, নিৰ্দলীয়।
*২০১১: মনেশ্বৰ ব্ৰহ্ম, বি.পি.এফ
*২০১৬: মনেশ্বৰ ব্ৰহ্ম, বি. পি. এফ।

## উৎস

শ্ৰেণী:বিধানসভা সমষ্টি
বিশ্বেশ্বৰ বৈদ্যাধিপ

**বিশ্বেশ্বৰ বৈদ্যাধিপ** আছিল অসমত বৃটিছ শাসনৰ কালছোৱাৰ প্ৰাৰম্ভণি পৰ্যায়ৰ বুৰঞ্জী লেখকসকলৰ অন্যতম। তেখেত কুলত দৈৱজ্ঞ আৰু পুৰন্দৰ সিংহৰ দ্বিতীয় আমোলত প্ৰধান বৈদ্য বা বৈদ্যাধিপতি আছিল। এওঁৰ আন এটা নাম হৈছে **বিকাৰাম**। পতনমুখী আহোম শাসনতন্ত্ৰক ভেটি কৰি লিখা তেওঁৰ সৃষ্টিকৰ্ম হ'ল- **বেলিমাৰৰ বুৰঞ্জী**। মূলতঃ প্ৰাচীন পদ্যশৈলীক অনুকৰণ কৰা এই পুথিখনত ১৭৯২-১৮১৯২ খৃ:ৰ সময়ছোৱাৰ অসমৰ ঘটনাৰাজি বৰ্ণিত হৈছে। পুথিখনি আধৰুৱা আৰু যথাসম্ভৱ পুৰন্দৰ সিংহৰ ৰাজ-আজ্ঞামতে ১৮৩৩-ৰ পৰা ১৮৪৬ খৃঃৰ ভিতৰত লিখা হৈছিল। এই বুৰঞ্জীত গৌৰীনাথ সিংহৰ ৰাজত্বকালৰ পৰা (১৭৮০-৯৫ খৃ:) চন্দ্ৰকান্ত সিংহৰ ৰাজত্বকাললৈকে (১৮১১-১৮১৮ খৃঃ) মোৱামৰীয়াসকলৰ বিদ্ৰোহকে ধৰি যিবিলাক ৰাজনৈতিক ঘটনা ঘটিছিল সেইবিলাকৰ অবিকৃত অথচ কাব্যসুলভ ৰসাল বিৱৰণ আছে। কবিৰ ভাষাত-“যি কালত কমলেশ্বৰ সিংহ ৰাজ্য ভৈল। শইস্যে মইস্যে সকলে মহাৰাম ৰাজ্য হৈল।" কিন্তু সেই সমাজ বেছি দিন নিটিকিল। ইয়াত বৈষ্ণৱ কবিসকলৰ প্ৰকাশভংগী প্ৰয়োগ কৰা হৈছে আৰু চলিত পদ, দুলড়ি, লেচাৰী, মুক্তাৱলী আদি ছন্দৰ প্ৰয়োগ মন কৰিবলগীয়া। অসমীয়া ভাষাত গদ্যত লিখা বুৰঞ্জীৰ তুলনাত পদ্যত লিখা বুৰঞ্জীৰ সংখ্যা আঙুলিৰ মূৰত লিখিব পাৰি। বিশ্বেশ্বৰ বৈদ্যধিপ আৰু দুতিৰাম হাজৰিকাই এই ক্ষেত্ৰত বাটকটীয়াৰ ভূমিকা লৈছিল। অসম চৰকাৰৰ বুৰঞ্জী আৰু পুৰাতত্ত্ব বিভাগে ১৯৩২ চনত প্ৰকাশ কৰা অসমৰ পদ্য-বুৰঞ্জী গ্ৰন্থত বিশ্বেশ্বৰ বৈদ্যধিপৰ বেলিমাৰৰ বুৰঞ্জী আৰু দুতিৰাম হাজৰিকাৰ কলি ভাৰত বুৰঞ্জী দুখন অন্তৰ্ভুক্ত কৰিছে।

## তথ্যসূত্ৰ

শ্ৰেণী:অসমীয়া সাহিত্যিক
শক্তিপদ ৰাজগুৰু

**শক্তিপদ ৰাজগুৰু** () (১ ফেব্ৰুৱাৰী ১৯২২ &#x2013; ১২ জুন ২০১৪) এগৰাকী ভাৰতীয় বঙালী সাহিত্যিক। তেওঁৰ ৰচিত উপন্যাসসমূহৰ কাহিনীৰ ভিত্তিত কেইবাখনো চলচ্চিত্ৰ নিৰ্মিত হৈছে। যাৰ ভিতৰত ঋত্বিক ঘটকৰ দ্বাৰা পৰিচালিত *মেঘে ঢাকা তাৰা* আৰু শক্তি সামন্তৰ দ্বাৰা পৰিচালিত *অমানুষ* উল্লেখযোগ্য। তেওঁৰ ৰচিত গল্পসমূহ হিন্দী, তামিল আৰু মালয়ালম ভাষালৈ অনুবাদ কৰা হৈছে। 

## ব্যক্তিগত জীৱন
১৯২২ চনৰ ১ ফেব্ৰুৱাৰী তাৰিখে ভাৰতৰ বৰ্তমানৰ পশ্চিমবংগৰ বাঁকুড়া জিলাৰ গোপবান্দি নামে ঠাইত শক্তিপদ ৰাজগুৰুৰ জন্ম হৈছিল। মুৰ্শিদাবাদৰ পাঁচথুপি ত্ৰৈলক্যনাথ প্ৰতিষ্ঠানিক বিদ্যালয়ত তেওঁ প্ৰাৰম্ভিক স্কুলীয়া শিক্ষা লাভ কৰিছিল। কলিকতা বিশ্ববিদ্যালয়ৰ অন্তৰ্গত সুৰেন্দ্ৰনাথ মহাবিদ্যালয়ৰ পৰা তেওঁ স্নাতক ডিগ্ৰী লাভ কৰে। ১৯৪৫ চনত শৰণাৰ্থীসকলৰ দুৰ্দশাৰ স্পৰ্শকাতৰ বিষয়ক কেন্দ্ৰ কৰি তেওঁৰ প্ৰথম উপন্যাস *দিনগুলি মোৰ-*ৰ জৰিয়তে লিখিবলৈ আৰম্ভ কৰে। তেওঁৰ কৰ্মজীৱনৰ সময়ছোৱাত তেওঁ ১০০ খনতকৈও অধিক উপন্যাস লিখি উলিয়ায়। ২০১৪ চনৰ ১২ জুন তাৰিখে ৯২ বছৰ বয়সত তেওঁৰ মৃত্যু হয়।

## লিখন শৈলী
শক্তিপদ ৰাজগুৰুৰ ভ্ৰমণ কৰাৰ চখ আছিল আৰু তেওঁৰ বহু উপন্যাস কলিকতাৰ পৰা দূৰৈৰ ঠাই ছোটা নাগপুৰ, মহাৰাষ্ট্ৰ আৰু দণ্ডকাৰণ্যৰ দৰে স্থানত ৰচিত হৈছে, য'ত তেওঁৰ উপন্যাসসমূহ প্ৰকাশিত হৈছিল। প্ৰকৃতিৰ বিষয়ে অতি বিশদভাৱে বৰ্ণনা কৰাৰ লগতে এই স্থানসমূহত তেওঁৰ উপন্যাসৰ শক্তিশালী কেন্দ্ৰীয় চৰিত্ৰসমূহৰ চিত্ৰণ কৰি তেওঁ ভাল পাইছিল। তেওঁ বিভূতিভূষণ বন্দ্যোপাধ্যায় আৰু তাৰাশঙ্কৰ বন্দ্যোপাধ্যায়ক তেওঁৰ প্ৰধান প্ৰভাৱক বুলি উল্লেখ কৰিছে। 

## নিৰ্বাচিত গ্ৰন্থপঞ্জি

* *মেঘে ঢাকা তাৰা*
* *মনি বেগম*
* *অন্তৰে অন্তৰে*
* *জীৱন কাহিনী*
* *অনুসন্ধান*
* *অমানুষ*

## বঁটা

* সাহিত্যৰ উৎকৰ্ষৰ বাবে বিভূতিভূষণ বঁটা
* *অমানুষ* চলচ্চিত্ৰৰ বাবে শ্ৰেষ্ঠ চিত্ৰনাট্য শিতানত অল-ইণ্ডিয়া লায়ন'চ্ বঁটা
* দ্য হল অৱ ফেম - জীৱনজোৰা *সাহিত্য* বঁটা, ২০০৯

## তথ্য উৎস

## বাহ্যিক সংযোগ
* 
* archive.org/ Shaktipada Rajguru

শ্ৰেণী:মৃত ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:বঙালী ব্যক্তি
শ্ৰেণী:বঙালী সাহিত্যিক
মুনমুন দত্ত

**মুনমুন দত্ত** (; জন্ম: ২৮ ছেপ্টেম্বৰ ১৯৮৭) এগৰাকী ভাৰতীয় অভিনেত্ৰী। তেওঁ হিন্দী টেলিভিছন উদ্যোগত কাম কৰে। হিন্দী ভাষাৰ চিটকম *তাৰক মেহতা কা উল্টা চশমা*ত ববিতা আয়াৰৰ চৰিত্ৰত অভিনয় কৰাৰ বাবে তেওঁ বেছিকৈ পৰিচিত। 

## প্ৰাৰম্ভিক জীৱন আৰু শিক্ষা
১৯৮৭ চনৰ ২৮ ছেপ্টেম্বৰ তাৰিখে, পশ্চিমবংগৰ দুৰ্গাপুৰত দত্তৰ জন্ম হৈছিল। তেওঁ ইংৰাজী বিষয়ত স্নাতকোত্তৰ ডিগ্ৰী লাভ কৰে। কলিকতাত তেওঁ আকাশবাণী আৰু দূৰদৰ্শনৰ বাবে শিশু কণ্ঠশিল্পী হিচাপে কণ্ঠদান কৰিছিল। ২০০৪ চনত, জী টিভিৰ ধাৰাবাহিক *হাম সব বাৰাতী*ত অভিনয়েৰে তেওঁ অভিনয় জগতত পদাৰ্পণ কৰিছিল। তেওঁৰ প্ৰথম চলচ্চিত্ৰ চৰিত্ৰ আছিল কমল হাছান অভিনীত *মুম্বাই এক্সপ্ৰেছ* নামৰ ছবিখনত। ২০০৬ চনত তেওঁ *হলিডে* নামৰ ছবিখনত অভিনয় কৰিছিল।

## চলচ্চিত্ৰপুঞ্জী

### টেলিভিছন

## বঁটা আৰু মনোনয়ন

## বিতৰ্ক
২০২১ চনত, তেওঁৰ বিৰুদ্ধে জাতিবিদ্বেষী গালি-গালাজ কৰাৰ অভিযোগত গোচৰ ৰুজু কৰা হৈছিল। অৱশ্যে, অভিনেত্ৰীগৰাকীয়ে ইয়াৰ বাবে ক্ষমা খুজিছিল। ২০২২ চনত, তেওঁক গ্ৰেপ্তাৰ কৰি জেৰা কৰা হয় যদিও পিছত মুকলি কৰি দিয়া হয়।

## লগতে চাওক
* হিন্দী টেলিভিছন অভিনেত্ৰীসকলৰ তালিকা

## তথ্য উৎস

## বাহ্যিক সংযোগ

* 
* 

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:হিন্দী টেলিভিছনৰ অভিনেত্ৰী
শ্ৰেণী:ভাৰতীয় টেলিভিছন অভিনেত্ৰী
শ্ৰেণী:ভাৰতীয় চলচ্চিত্ৰ অভিনেত্ৰী
শ্ৰেণী:জীৱিত ব্যক্তি
শ্ৰেণী:পশ্চিমবঙ্গৰ ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মডেল
আগষ্টাছ

**আগষ্টাছ** (, জন্ম: ২৩ ছেপ্টেম্বৰ, খ্ৰীষ্টপূৰ্ব ৬৩ – মৃত্যু: ১৯ আগষ্ট, খ্ৰীষ্টাব্দ ১৪) আছিল ৰোমান সাম্ৰাজ্যৰ প্ৰথম সম্ৰাট। তেওঁ জুলিয়াছ চিজাৰৰ দত্তক পুত্ৰ আছিল  আৰু চিজাৰৰ মৃত্যুৰ পিছত ৰাজনৈতিক প্ৰতিদ্বন্দ্বিতাৰ মাজেৰে ক্ষমতা লাভ কৰি ৰোমান গণৰাজ্যৰ অৱসান ঘটাই সাম্ৰাজ্য প্ৰতিষ্ঠা কৰে।

## প্ৰাৰম্ভিক জীৱন
তেওঁৰ প্ৰকৃত নাম আছিল গাইয়াছ অ'ক্টাভিয়াছ থুৰিনাছ। আগষ্টাছ আতিয়াৰ পুত্ৰ আছিল, যি জুলিয়াছ চিজাৰৰ ভগ্নী আছিল। চিজাৰে তেওঁক দত্তক পুত্ৰ ৰূপে গ্ৰহণ কৰি তেওঁৰ উত্তৰাধিকাৰী ঘোষণা কৰিছিল।

## ৰাজনৈতিক উত্থান
চিজাৰৰ মৃত্যুৰ পিছত আগষ্টাছে মাৰ্ক এণ্টনি আৰু লেপিডাছৰ সৈতে দ্বিতীয় ত্ৰয়ী শাসক গঠন কৰে। এই ত্ৰয়ী শাসনৰ মাজত সংঘটিত দ্বন্দ্ব আৰু যুদ্ধৰ ফলত আগষ্টাছে একমাত্ৰ শক্তি ৰূপে আত্মপ্ৰকাশ কৰে।

## শাসনকাল
আগষ্টাছে ৰোমান সাম্ৰাজ্যত স্থিৰতা আৰু সংস্কাৰ আনে। তেওঁৰ শাসনত সাম্ৰাজ্য বিস্তৃত হয়, প্ৰশাসন উন্নত হয় আৰু বহুজনৰ বাবে সমৃদ্ধিৰ যুগ হিচাপে বিবেচিত হয়। তেওঁ ৰাজনৈতিক, সামৰিক আৰু ধৰ্মীয় সংস্কাৰ চলাই।

## মৃত্যুৰ পিছত
১৪ খ্ৰীষ্টাব্দত তেওঁ মৃত্যু লাভ কৰে আৰু তেওঁৰ পাছত টিবাৰিয়াছ সম্ৰাট হয়। আগষ্টাছক মৃত্যুৰ পিছত ৰোমান দেৱতা ৰূপে পূজা কৰা হয়।

## উত্তৰাধিকাৰ
তেওঁৰ স্থাপন কৰা ৰাজনৈতিক ব্যৱস্থাই চতুৰ্থ শতিকালৈকে ৰোমান সাম্ৰাজ্যৰ স্থিতিশীলতা অটুট ৰাখিছিল। আগষ্টাছৰ শাসনকালক "Pax Romana" বুলি কোৱা হয়, যাৰ অৰ্থ হৈছে ৰোমান শান্তিৰ যুগ। 

## প্ৰধান সফলতা
* ৰাজনৈতিক সংস্কাৰ
* সাম্ৰাজ্যৰ বিস্তাৰ
* সামৰিক শক্তিৰ পুনৰগঠন
* সাহিত্য আৰু কলাৰ পৃষ্ঠপোষকতা

## আৰু চাওক
* ৰোমান সাম্ৰাজ্য
* জুলিয়াছ চিজাৰ

## তথ্যসূত্ৰ


শ্ৰেণী:ব্যক্তি
শ্ৰেণী:ইতিহাস
শ্ৰেণী:ৰাজনীতিবিদ
বাঙালী সাহিত্যিকৰ ছদ্মনাম

বাংলা ভাষাত ৰচিত সাহিত্যকৰ্মকে বাংলা সাহিত্য নামেৰে‍ জনা যায়। আনুমানিক খ্ৰীষ্টীয় সপ্তম শতিকাৰ মাজভাগৰ আশে-পাশে বাংলা ভাষাত সাহিত্য ৰচনা আৰম্ভ হৈছিল। বাংলা ভাষাৰ লগতে পৃথিৱীৰ সকলো সাহিত্যতে সাহিত্যিকসকলে বহু সময়ত নিজৰ প্ৰকৃত নাম গোপনে ৰাখি‍ আন নামেৰে সাহিত্য সৃষ্টি কৰাৰ নজিৰ আছে। বাংলা ভাষাও ইয়াৰ ব্যতিক্ৰম নহয়। বহু কবি, লেখক, ঔপন্যাসিক, নাট্যকাৰে নিজৰ প্ৰকৃত নাম লুকুৱাই ছদ্মনামেৰে সাহিত্য ৰচনা কৰিছিল। তলত তেনে এখন তালিকা দিয়া হ’ল। 
## তালিকা

## তথ্যসূত্ৰ

শ্ৰেণী:বঙালী সাহিত্যিক
বলিউড

জনপ্ৰিয়ভাৱে **বলিউড** () আৰু পূৰ্বতে *বম্বে চিনেমা* বুলি জনাজাত হিন্দী চিনেমা প্ৰধানকৈ মুম্বাইত নিৰ্মাণ কৰা হয়। জনপ্ৰিয় শব্দ বলিউড হৈছে "বম্বে" (মুম্বাইৰ পূৰ্বৰ নাম) আৰু "হলিউড"ৰ এটা সংযুক্ত শব্দ। হিন্দী ভাষাত চলচ্চিত্ৰ নিৰ্মাণ কৰা এই উদ্যোগটো বৃহত্তৰ ভাৰতীয় চিনেমা উদ্যোগৰ এটা অংশ, য'ত দক্ষিণ ভাৰতীয় চিনেমা আৰু অন্যান্য সৰু সৰু চলচ্চিত্ৰ উদ্যোগসমূহো অন্তৰ্ভুক্ত কৰা হৈছে। সামগ্ৰিকভাৱে ভাৰতীয় চিনেমাক বুজাবলৈ প্ৰায়ে ভুলকৈ ব্যৱহাৰ কৰা ‘বলিউড’ শব্দটোৱে কেৱল হিন্দী ভাষাৰ চিনেমাকহে বুজায়৷ ভাৰতীয় চিনেমা হৈছে দেশৰ সকলো চলচ্চিত্ৰ উদ্যোগকে সামৰি লোৱা এটা ছাতিসদৃশ শব্দ, য'ত প্ৰত্যেক উদ্যোগেই বিভিন্ন ভাষা আৰু শৈলীৰ ছবি আগবঢ়ায়।

২০১৭ চনত ভাৰতীয় চিনেমাই ১৯৮৬ খন বৈশিষ্ট্যপূৰ্ণ ছবি নিৰ্মাণ কৰে, ইয়াৰে সৰ্বাধিক ৩৬৪ খন হিন্দী ভাষাৰ। ২০২২ চনত হিন্দী চিনেমাই বক্স অফিচৰ ৰাজহৰ ৩৩% প্ৰতিনিধিত্ব কৰে, তাৰ পিছত তেলেগু আৰু তামিলে ক্ৰমে ২০% আৰু ১৬% লাভ কৰে। মুম্বাই বিশ্বৰ অন্যতম বৃহৎ চলচ্চিত্ৰ নিৰ্মাণ কেন্দ্ৰ। ২০১৯ চনত ভাৰতত হিন্দী ছবিৰ আনুমানিক ৩৪.১ কোটি টিকট বিক্ৰী হৈছিল। পূৰ্বৰ হিন্দী ছবিসমূহত স্থানীয়ভাষা হিন্দুস্তানী ব্যৱহাৰ কৰাৰ প্ৰৱণতা আছিল, যিটো হিন্দী বা উৰ্দু ভাষা কোৱা লোকসকলে পাৰস্পৰিকভাৱে বুজিব পৰা যায়, আনহাতে আধুনিক হিন্দী প্ৰডাকচনত ক্ৰমান্বয়ে হিংলিছৰ উপাদানসমূহ অন্তৰ্ভুক্ত কৰা হয়।

১৯৭০ চনৰ পৰা হিন্দী চিনেমাৰ আটাইতকৈ জনপ্ৰিয় বাণিজ্যিক ধাৰাটো হৈছে মছলা ছবি, য'ত একচন, কমেডী, ৰোমাঞ্চ, নাটক আৰু মেলোড্ৰামাকে ধৰি বিভিন্ন ধাৰাসমূহৰ লগতে সংগীতৰ সংখ্যাও মুক্তভাৱে মিশ্ৰিত কৰা হৈছে। মছলাধৰ্মী ছবিসমূহ সাধাৰণতে সংগীত চলচ্চিত্ৰ ধাৰাটোৰ অন্তৰ্গত, যাৰ ১৯৬০ চনৰ পৰা ভাৰতীয় চিনেমাই সৰ্বাধিক প্ৰযোজক হিচাপে পৰিগণিত হৈছে যেতিয়া ই পশ্চিমীয়া দেশত সংগীত ছবিৰ অৱনতি ঘটাৰ পিছত আমেৰিকাৰ চলচ্চিত্ৰ উদ্যোগৰ মুঠ সংগীত উৎপাদন অতিক্ৰম কৰিছিল। হলিউডৰ প্ৰথমখন শব্দ চলচ্চিত্ৰ *দ্য জাজ চিংগাৰ (১৯২৭)*ৰ চাৰি বছৰৰ পিছত হিন্দুস্তানী ভাষাত নিৰ্মাণ কৰা হৈছিল প্ৰথম ভাৰতীয় টকী আলম আৰা৷

বাণিজ্যিক মছলা ছবিৰ সমান্তৰালভাৱে সমান্তৰাল চিনেমা নামেৰে পৰিচিত কলা ছবিৰ এক সুকীয়া ধাৰাও আছে, য’ত বাস্তৱিক বিষয়বস্তু উপস্থাপন কৰা হৈছে আৰু সংগীতৰ সংখ্যা পৰিহাৰ কৰা হৈছে। শেহতীয়া বছৰবোৰত বাণিজ্যিক মছলা আৰু সমান্তৰাল চিনেমাৰ মাজৰ পাৰ্থক্য ক্ৰমান্বয়ে ম্লান হৈ আহিছে, ক্ৰমান্বয়ে মূলসুঁতিৰ ছবিয়ে সেই নিয়মসমূহ গ্ৰহণ কৰিছে যিবোৰ এসময়ত সমান্তৰাল চিনেমাৰ সৈতে কঠোৰভাৱে জড়িত আছিল।

## তথ্যসূত্ৰ

শ্ৰেণী:চলচ্চিত্ৰ
শ্ৰেণী:ভাৰতৰ চলচ্চিত্ৰ
চিষ্টাৰ মিডনাইট

***চিষ্টাৰ মিডনাইট*** () হʼল কৰণ কান্ধাৰীৰ দ্বাৰা ৰচিত তথা পৰিচালিত, ২০২৪ চনত মুক্তিপ্ৰাপ্ত, এখন ব্লেক কমেডী চলচ্চিত্ৰ। ছবিখনত অভিনেত্ৰী ৰাধিকা আপ্টেই মুখ্য চৰিত্ৰত অভিনয় কৰিছে। অশোক পাঠক, ছায়া কদম আৰু স্মিতা তাম্বেই ছবিখনৰ পাৰ্শ্ব চৰিত্ৰত অভিনয় কৰিছে। 

২০২৪ চনৰ ১৯ মে’ তাৰিখে, কান চলচ্চিত্ৰ মহোৎসৱ, ২০২৪-ত, ডিৰেক্টৰছ ফʼৰ্টনাইট বিভাগত ছবিখনৰ ৱৰ্ল্ড প্ৰিমিয়াৰ অনুষ্ঠিত হৈছিল। এগৰাকী ব্ৰিটিছ লেখক, পৰিচালক তথা প্ৰযোজকৰ অসাধাৰণ আত্মপ্ৰকাশৰ শিতানত ছবিখন ৭৮তম বাফটা বঁটাৰ বাবে মনোনীত হৈছিল। ২০২৫ চনৰ ৩০ মেʼ তাৰিখে ভাৰতৰ ছবিগৃহসমূহত ছবিখনে মুক্তি পায়।

## কাহিনী
*চিষ্টাৰ মিডনাইট* হৈছে মুম্বাইত, এক আনুষ্ঠানিক বিবাহ (Arranged marriage)ত আৱদ্ধ উমা নামৰ এগৰাকী মহিলাৰ কাহিনী। তেওঁ একাকিত্ব আৰু হতাশাৰ সৈতে যুঁজি থকাৰ সময়তে তেওঁৰ জীৱনত কিছু অবাস্তৱ আৰু গভীৰ হাস্যকৰ ঘটনা ঘটে।

## অভিনয় শিল্পী
* উমাৰ চৰিত্ৰত ৰাধিকা আপ্টে
* গোপালৰ চৰিত্ৰত অশোক পাঠক
* শীতলৰ চৰিত্ৰত ছায়া কদম
* ৰেশমাৰ চৰিত্ৰত স্মিতা তাম্বে
* শ্বেৰ সিঙৰ চৰিত্ৰত সুভাষ চন্দ্ৰ

## প্ৰযোজনা
২০২২ চনত, এই প্ৰকল্পটোৱে ব্ৰিটিছ ফিল্ম ইনষ্টিটিউটৰ পৰা ১.০৩ মিলিয়ন পাউণ্ডৰ প্ৰডাকচন অনুদান লাভ কৰিছিল। কোডাক আৰু পেনাভিছন নামৰ আমেৰিকীয় কোম্পানী দুখনত ছবিখনৰ দৃশ্যগ্ৰহণ কৰা হৈছিল।

## মুক্তি
২০২৪ চনৰ ১৯ মেʼ তাৰিখে, ২০২৪ বৰ্ষৰ কান চলচ্চিত্ৰ মহোৎসৱত, ডিৰেক্টৰছ ফʼৰ্টনাইট বিভাগত *চিষ্টাৰ মিডনাইট*ৰ ৱৰ্ল্ড প্ৰিমিয়াৰ অনুষ্ঠিত হয়। ইয়াৰ পূৰ্বে প্ৰ’টাগ’নিষ্ট পিকচাৰ্ছ নামৰ চেলছ কোম্পানী এখনে ছবিখনৰ বিশ্বব্যাপী বিক্ৰীৰ দায়িত্ব লৈছিল। ২০২৪ চনৰ জুলাই মাহত অল্টিটিউড ফিল্ম ডিষ্ট্ৰিবিউচনে যুক্তৰাজ্যত ছবিখনৰ বিতৰণৰ অধিকাৰ লাভ কৰে। ২০২৪ চনৰ অক্টোবৰ মাহত মেগনেট ৰিলিজিঙে আমেৰিকা যুক্তৰাষ্ট্ৰত ছবিখনৰ বিতৰণৰ অধিকাৰ লাভ কৰে। ২০২৫ চনৰ ৩০ মেʼ তাৰিখে ভাৰতৰ চিত্ৰগৃহত ছবিখন মুক্তি পায়।

## সঁহাৰি
ৰিভিউ এগ্ৰিগেটৰ ৱেবছাইট ৰটেন টমেটোছত, ছবিখনে ৫৫জন সমালোচকৰ ৰিভিউৰ ভিতৰত ৯৬% ইতিবাচক সমালোচনা লাভ কৰে। ছবিখনে ইয়াৰ অনন্য কাহিনী আৰু আকৰ্ষণীয় দৃশ্য শৈলীৰ বাবে প্ৰশংসিত হৈছে, যিয়ে হিন্দী ভাষাৰ স্বতন্ত্ৰ চলচ্চিত্ৰলৈ এক উল্লেখযোগ্য অৱদান আগবঢ়াইছে। 

### বঁটা-বাহন

## তথ্য উৎস

## বাহ্যিক সংযোগ
* 
* 
শ্ৰেণী:২০২৪ বৰ্ষৰ চলচ্চিত্ৰ
শ্ৰেণী:বিবাহ সম্পৰ্কীয় চলচ্চিত্ৰ
শ্ৰেণী:ইংৰাজী চলচ্চিত্ৰ
শ্ৰেণী:ভাৰতৰ চলচ্চিত্ৰ